
Cum inter P. Scipionem Africanum et 
Lælium summam usque ad mortem ami-< 
citiam fuisse constaret , Ciceroni de 
amicitia scripturo idoneus visus est Lae- 
lius , quem induceret de amicitia dis- 
putantem , rogatu generi utriusque C. 
Fannii et Q. Mucii Scævolæ. Docet ergo 
Laelius , quid sit amicitia , quibus de 
causis amici quaesiti sunt , et quibus 
causis amicitia contrahatur : deinde in- 
ter quos amicitia esse possit : quae sit 
amicitiae lex , quae oOlcia , et quibus 
denique modis perpetuo conservetur. 
Ernestus. 

LAELIUS, 

DE AMICITIA, 

DIALOGUS. 

I. Quintus Mucius augur multa 
narrare de C. Laelio , socero suo , 
memoriter et jucunde solebat , nec 
dubitare illum in omni sermone ap- 
pellare sapientem. Ego autem a 
patre ita eram deductus ad Scævo- 
lam , sumpta virili toga , ut , quoad 
possem et liceret , a senis latere 
nnmquam discederem. Itaque mul- 
ta ab eo prudenter disputata , multa 
etiailn breviter et commode diçta , 

memoriae mandabam-, fierique stu- 
debam ejus prudentia doctior. Quo 
mortuo , me ad pontificem Scaevo- 
lam contuli ; quem unum nostrae 
civitatis et ingenio, et justitia præ- 
stantissimum audeo dicere. Sed de 

t 

hoc alias j nunc redeo ad augu- 
rem. 

Cum saepe multa , tum memini , 
domi in hemicyclio sedentem, ut 
solebat , cum et ego essem, una et 
pauci admodum familiares , in eum 
sermonem illum incidere , qui tum 
fere, omnibus erat in ore. Memi- 
nisti enim, Attice, et eo magis, 
quod P. Sulpicio utebare multum , 
cum is tribunus plebis capitali odio 
a Q. Pompeio , qui tum erat consul, 
dissideret, quocum conjunctissime 
et amantissime vixerat, quanta ho- 

minum esset vel admiratio vel que- 
rela. 

Itaque tum Scævola , cum in eam 
ipsam mentionem incidisset, expo- 
suit nobis sermonem Laelii de ami- 
citia , habitum ab illo secum , et cum 
altero genero C. Fannio, M. filio, 
paucis diebus post mortem Africani. 
Ejus disputationis sententias me- 
moriae mandavi ; quas in hoc libro 
exposui meo arbitratu : quasi enim 
ipsos induxi loquentes, ne, inquam 
et inquit , saepius interponerentur j 
atque ut tamquam a præsentibus 
coram haberi sermo videretur. 

Cum enim saepe mecum ageres , 
ut de amicitia scriberem aliquid, 
digna mihi res cum omnium cogni- 
tione , tum nostra familiaritate , vi- 
sa est : itaque feci non invitus , ut 

prodessem multis tuo rogatu. Sed’, 
ut in Catone Majore , qui est scrip- 
tus ad te de senectute , Catonem 
induxi senem disputantem , quia 
nulla videbatur aptior persona, quas 
de illa ætate loqueretur, quam ejus j 
qui et diutissime senex fuisset, et 
in ipsa senectute præ ceteris floruis- 
set; sic, cum accepissemus a patri- 
bus maxime memorabilem C. Laelii , 
et P. Scipionis familiaritatem fuisse, 
idonea mihi Laelii persona visa est, 
quae de amicitia ea ipsa dissereret ^ 
quæ disputata ab eo meminisset 
Scaevola. 

Genus autem hoc sermonum , po- 
situm in hominum veterum aucto- 
ritate , et eorum illustrium , plus , 
nescio quo pacto , videtur habere 
gravitatis. Itaque ipse mea legens , 

sic afficior interdum , ut Catonem , 
non me loqui existimem. Sedut tum 
ad senem senex de senectute , sit 
lioc libro ad amicum amicissimus de 
amicitia scripsi. Tum est Calo locu- 
tus, quo erat nemo fere senior tem- 
poribus illis, nemoprudentior : nunc 
Xiælius et sapiens ( sic enim est ha- 
bitus ) et amicitiæ gloria excellens , 
de amicitia loquitur^ Tu velim ani- 
mum a me parumper avertas, Læ- 
lium loqui ipsum putes. C. Fannius , 
et Q. Mucius ad socerum veniunt 
post mortem Africani ; ab illis ser- 
mo oritur : respondet Laelius *, cujus 
tota disputatio est de amicitia, quam 
legens tu te ipse cognosces. 

II. Fannius. Sunt ista, Læli : nec 
enim melior vir fuit Africano quis- 
quam , nec clarior. Sed existimare 

debes, omnium oculos in te esse 
conjectos : unum te sapientem et 
appellant et existimant. Tribueba- 
tur hoc modo M. Catoni : scimus JL. 
Atilium apud patres nostros appel- 
latum esse sapientem ; sed uterque 
alio quodam modo : Atilius , quia 
prudens esse in jure civili putaba- 
tur ; Cato , quia multarum rerum 
usum habebat ; multaque ejus et in 
senatu , et in foro vel provisa pru- 
denter , vel acta constanter , vel 
responsa acute ferebantur ; propter- 
ea quasi cognomen jam habebat in 
senectute sapientis : te autem alio 
quodam modo, non solum natura et 
moribus , verum etiam studio et 
doctrina esse sapientem ; nec sicut 
vulgus , sed ut eruditi solent appel- 
lare sapientem , qualem in tota 

Græcia neminem : nam qui septem 
appellantur , eos , qui ista subtilius 
quærunt, in numero sapientium non 
habent. Athenis unum accepimus , 
et eum quidem etiam Apollinis ora- 
culo sapientissimum judicatam. 

Hanc esse in te sapientiam existi- 
mant , ut omnia tua in te posita esse 
ducas, humanosque casus virtute 
inferiores putes. Itaque ex me quæ- 
runt , credo item ex te , Scævola , 
quonam pacto mortem Africani fe- 
ras ; eoque magis , quod his proximis 
nonis , cum in hortos D. Bruti au- 
guria, commentandi ‘causa, ut asso- 
let , venissemus , tu non adfuisti , 
qtii diligentissime semper illum 
diem , ct istud munus solitas esses 
obire. . 

. Scaevola. Quærunt quidem, C. 

a 

Læli, multi , ut est a Fannio'dic- 
tum : sed ego id respondeo , quod 
animadverti , te dolorem , quem 
acceperis cum summi viri , tum ami- 
cissimi morte , ferre moderate ; nec 
potuisse non commoveri , nec fuisse 
id humanitatis tuae : quod autem 
his nonis in nostro collegio non ad- 
fuisses, in valetudinem causae, non 
maestitiam fuisse. 

Laelius. Recte tu quidem , Scae- 
vola , et vere : nec enim ab isto of- 
ficio , quod semper usurpavi , cum 
valerem, abduci incommodo meo 
debui : nec ullo casu arbitror hoc 
constanti homini posse contingere, 
ut ulla intermissio fiat officii. Tu 
autem, Fanni, qui mihi tantum 
tribui dicis , quantum ego nec agnos- 
co , nec postulo , facis amice j sed , ut 

mihi videris, non recte judicas dff 
Catone : aut enim nemo , q^uod qui- 
dem magis credo , aut , si quisquam , 
ille sapiens fuit. Quomodo enim , ut 
alia omittam , mortem filii tulit ? 
memineram Paulum ; videram Gal- 
lum : sed hi in pueris j Cato in per- 
fecto et spectato viro. Quamobrem 
cave Catoni anteponas , ne istum 
quidem ipsum , quem Apollo , ut 
ais , sapientissimum judicavit : hu- 
jus enim facta, illius dicta laudan- 
tur. De me autem ( ut jam cum utro- 
que loquar ) sic habetotei 

III. Ego, si Scipionis desiderio 
me moveri negem , quam id recte 
faciam , viderint sapientes : sed 
certe mentiar. Moveor enim tali 
amico orbatus , qualis , ut arbitror , 
nemo umquam erit ; et , ut confir- 

mare possum , nemo certe fuit : sed ' 
non egeo medicina : me ipse conso- • 
lor j et maxime illo solatio, quod eo 
èrrore careo , quo amicorum decessu 
plerique angi solent : niliil enim 
mali accidisse Scipioni puto ; mihi 
accidit, si quid accidit : suis autem 
incommodis graviter angi, non ami- 
cum , sed se ipsum amantis est. • ’ 
Cum illa vero quis neget actum 
esse præclare ? nisi enim , quod ille 
minime putabat , immortalitatem 
optare vellet , quid non est adeptus, 
quod homini fas esset optare ? qui 
summam spem civium , quam de eo 
jam puero habuerant , continuo ado- 
lescens incredibili virtute supera- 
vit : qui consulatum petivit num- 
quam , factus est consul bis ; primum 
ante tempus j iterum sibi, suo tem- 

pore ; reipublicæ , pene sero : qui , 
duabus urbibus eversis , inimicissi- 
mis huic imperio , non modo prae- 
sentia , verum eliam futura bella 
delevit. Quid dicam de moribus fa- 
cillimis ? de pietate in matrem ? li- 
berali tate in sorores ? bonitate in 
suos ? justitia in omnes ? hæc nota 
sunt vobis : quam autem civitati 
carus fuerit , maerore funeris indi- 
catum est. Quid igitur hunc pauco- 
rum annorum accessio juvare po- 
tuisset ? senectus enim , quamvis 
non sit gravis, ut memini Catonem 
anno ante, quam mortuus est , me- 
cum et cum Scipione disserere , ta- 
men aufert eam viriditatem , in qua 
etiam tunc erat Scipio. 

Quamobrem vita quidem talis 
fuit , vel fortuna , vel gloria , ut ni- 



I 


l8 DE AMICITIA. 

liil posset accedere : moriendi autem 
sensam celeritas abstulit : quo de 
genere mortis difficile dictu est ; 
quid homines suspicentur , videtis. 
Hoc tamen vere licet dicere , P. Sci- 
pioni , ex multis diebus , quos in vita 
celeberrimos lætissimosque viderit, 
illum diem clarissimum fuisse, cum, 
senatu dimisso , domum reductus ad 
vesperum est a patribus conscriptis , 
a populo romano, a sociis, et Lati- 
nis, pridie quam excessit e vita : ut 
ex tam alto dignitatis gradu, ad 
superos videatur deos potius , quam 
ad inferos pervenisse. Neque enim 
assentior iis , qui hæc nuper disse- 
rere cœperunt , cum corporibus si- 
mul animos interire , atque omnia 
morte deleri. 

■ IV. Plus apud me antiquorum 

auctoritas valet , vel nostrorum ma- 
jorum , qui mortuis tam religiosa 
jura tribuerunt : quod non fecissent 
profecto , si nibil ad eos pertinere 
arbitrarentur : vel eorum qui in hac 
terra fuerunt, magnamqueGræciam 
( quæ nunc quidem deleta est , tum 
florebat ) institutis et praeceptis suis 
erudierunt : vel ejus , qui Apollinis 
oraculo sapientissimus est judica- 
tus : qui non tum hoc ^ tum illud , 
ut in plerisque, sed idem dicebat 
semper , animos hominum esse di- 
vinos j iisque , cum e corpore exces- 
sissent , reditum in coelum patere, 
optimoque et justissimo cuique ex- 
peditissimum. 

Quod idem Scipioni videbatur ; 
qui quidem quasi præsagiret , per- 
paucis ante mortem diebus, cum ct 

Philus , et Manilius adessent , et alii 
plures , tuque etiam , Scævola, me- 
cum venisses ,• triduum disseruit de 
republica : cujus disputationis fuit 
extremum fere de immortalitate 
animorum ^ quas se in quiete per 
visum ex Africano audisse dicebat. 
Id si ita est, ut optimi cujusque ani- 
mus in morte facillime evolet, tam- 
quam e custodia vinculisque corpo- 
ris; cui censemus cursum ad deos 
faciliorem fuisse , quam Scipioni ? 
quocirca mærere hoc ejus eventu, 
vereor , ne invidi magis , quam ami- 
ci sit. Sin autem illa veriora , ut 
idem interitus sit animorum et 
corporum , nec ullus sensus maneat ; 
ut nihil boni est in morte , sic certe 
nihil mali ; sensu enim amisso, fit 
«idem , quasi natus non esset omni- 

110 : quem tamen esse natum et nos 
gaudi^mus , et hæc civitas , dum erit , 
lætafcitur. 

Quamobrem cum illo quidem, ut 
supra dixi , actum optime est j me- 
cum incommodius : quem fuerat 
æquius , ut prius introieram , sic 
priui exire de vita. Sed tamen re- - 
cordatione nostræ amici tiæ sic fruor, 
ut beate, vixisse videar , quia curii 
Scipione- vixerim ; quocum milii 
conjuncta cura de re publica, et de 
privatajuit; quocum et domus , et 
militia communis ; et id , in quo est 
omnis vis amicitiae , voluntatum , 
studiorum , sententiarum summa 
consensio. Itaque non tam ista me 
sapientiæjquam modo Fannius com- 
memoravit , fama . delectat , -falsa >• 
præsertim, quam quod amicitiae, nos* 

trne memoriam spero sempiternam 
fore : idque milii eo magis est cordi , 
quod ex omnibus seculis vix fria ,• 
aut quatuor nominantur paria ami- 
corum : quo in genere sperare vi- 
deor Scipionis et Laelii amicitiam , 
notam posteritati fore. 

Faunius. Istud quidem, I^li , 
ita necesse est : sed , quoniam ami- 
citiae mentionem fecisti , et sumus 
otiosi , pergratum mihi feceris , spe- 
ro itemScævolæ, si, quemadmodum 
soles, de ceteris rebus , cum ex te 
quaeruntur; sic de amicitia disputa- 
ris , quid sentias , qualem existimes ,• 
quae præcepta des. Scaevola. Mihi 
vero pergratum erit ; atque id ipsum 
cum tecum agere conai’er, Fannius 
antevertit : quamobrem utrique 
nostrum gratum admodum feceris. 

• V. Laelius. Ego vero non grava- 
rer , si mihi ipse confiderem : nam 
et præclara res est , et sumus , ut 
dixit Fannius , otiosi : sed quis ego 
sum ?• aut quæ in me est facultas ? 
doctorum est ista consuetudo, eaque 
Græcorum , ut iis ponatur , de quo 
disputent, quamvis subito. Magnum 
opus est , egetque exercitatione non 
parva. Quamobrem quæ disputari 
de amicitia possunt, ab eis censeo 
petatis , qui illa profitetftur ; ego vos 
hortari tantum possum , ut amici- 
tiam omnibus rebus humanis ante- 
ponatis : nihil est enim tam naturæ 
aptum , tam conveniens ad res vel 
secundas , vel adversas. 

Sed hoc primum sentio , nisi in 
bonis amicitiam esse non posse : ne- 
que id ad vivum reseco , ut illi , qui 

hæc subtilius disserunt ; fortasse ve- 
re, sed ad communem utilitatem 
parum ; negant enim , quemquam 
virum bonum esse , nisi sapientem. 
Sit ita sane : sed eam sapientiam in- 
terpretantur, quam adhuc mortalis 
nemo est consecutus : nos autem ea , 
quæ sunt in usu, vitaque communi , 
non ea, quæ finguntur, aut optan- 
tur , spectare debemus. Numquam 
ego dicam , C. Fabricium , M’. Cu- 
rium , T. ’ Coruncanium , quos sa- 
pientes nostri majores judicabant , 
ad istorum normam fuisse sapientes. 
Quare sibi habeant sapientiæ no- 
men et invidiosifm et obscurum *, 
concedantqiie j ut hi boni viri fue- 
rint. Ne id quidem facient : nega- 
bunt id , nisi sapienti , posse con- 
cedi. 

Agamus igitur pingui • Minerva , 
ut aiunt. Qui ita se gerunt , ita vi- 
vunt , ut eorum probetur fides , in- 
tegritas , aequalitas , liberalitas ; nec 
sit in illis ulla cupiditas , libido , au- 
dacia ; sintque magna constantia , 
ut ii fuerunt , modo quos nominavi : 
hos viros bonos , ut habiti sunt , sic 
etiam appellandos putemus , quia 
sequantur , quantum homines pos- 
sunt , naturam , optimam bene vi- 
vendi ducem. Sic enim mihi per- 
spicere videor , ita natos esse nos , 
ut inter omnes esset societas quae- 
dam ; major autem , ut quisque pro- 
xime accederet : itaque cives potio- 
res,' quam peregrini -, et propinqui , 
quam alieni : cum his enim amici- 
tiam natura ipsa peperit -, sed ea non 
satis habet firmitatis : namque hoc 

præstat amicitia propinquitati , 
quod ex propinquitate benevolen- 
tia tolli potest , ex amicitia non po- 
test : sublata enim benevolentia 
amicitiae nomen tollitur , propin- 
quitatis manet. Quanta autem vis 
.amicitiae sit, ex hoc intelligi maxi- 
me potest , quod ex infinita socie- 
tate generis humani , quam conci- 
liavit ipsa natura , ita contracta res 
est , et adducta in angustam , ut om- 
nis caritas aut inter duos , aut inter 
paucos jungeretur. 

■ VI. Est autem amicitia nihil 
aliud , nisi omnium divinarum hu- 
manarumque rerum cum benevo- 
lentia et caritate summa consensio : 
qua quidem haud scio, an, excepta 
sapientia , quidquam melius homini 
sit a diis immortalibus datum. Di- 

vitias alii praeponunt, bonam alii 
valetudinem , alii potentiam , alii 
honores , multi etiam voluptates : 
belluarum hoc quidem extremum 
est*, illa autem superiora, caduca et 
incerta , posita non tam in nostris 
consiliis, quam in fortunae temeri- 
tate. Qui autem in virtute summum 
bonum ponunt , praeclare illi qui- 
dem ; sed haec ipsa virtus amicitiam 
et gignit et continet ; nec sine vir- 
tute amicitia esse ullo pacto potest. 

Jam virtutem ex consuetudine 
vilæ sermonisque nostri interprete- 
mur ; nec eam , ut quidam docti , 
verborum magnificentia metiamur; 
virosque bonos eos , qui habentur , 
numeremus. Paulos, Catones, Gal- 
los , Scipiones, Philos : his commu- 
nis vita contenta est ; eos autem 

omittamus, qui omnino nusquam 
reperiuntur. Tales igitur inter vi- 
ros , amicitia tantas opportunitates 
liabet, quantas vix queo dicere. 

Principio , cui potest esse vita 
vitalis , ut ait Ennius , qui non in 
amici mutua benevolentia conquies- 
cat ? quid dulcius , quam habere , 
quicum omnia audeas sic loqui , ut 
tecum? quis esset tantus fructus iu 
prosperis rebus , nisi haberes , qui 
illis æque , ac tu ipse , gauderet ? 
adversas vero ferre difficile esset 
sine eo , qui illas gravius etiam , 
quam tu, ferret. Denique ceteras 
res , quae expetuntur , opportunae 
sunt singulae rebus fere singulis : di- 
vitiae , ut utare ; opes , ut colare ; 
honores , ut laudere ; voluptates, ut 
gaudeas \ valetudo, ut dolore careas, 

et muneribus fungare corporis ; 
amicitia res plurimas continet : quo- 
quo te verteris , præsto est, nullo 
loco excluditur : numqnam rn tem- 
pestiva, numquam molesta est. Ita- 
que non aqua , non igni , ut aiunt , 
pluribus locis utimur , quam amici- 
tia : neque ego nunc de vulgari , aut 
de mediocri , quæ tamen ipsa et de- 
lectat et prodest, sed de vera et 
perfecta loquor , qualis eorum , qui 
pauci nominantur , fuit : nam et se- 
cundas res, splendidiores facit ami- 
citia , et adversas partiens commu- 
nicansque , leviores. ■ 

VII. Cumque plurimas et maxi- 
mas commoditates amicitia conti- 
neat , tum illa nimirum præstat 
omnibus , quod bonam spem praelu- 
cet in posterum ) nec debilitari ani- 

mos; aut cadere patitur. Veruin 
etenim amicum qui intuetur, tam- 
quam exemplar aliquod intuetur 
sui : quocirca et absentes adsunt , 
et egentes abundant , et imbecilles 
valent , et , quod difficilius dictu 
est , mortui vivunt; tantus eos ho- 
nos , memoria , desiderium prose- 
quitur amicomm : ex quo illorum 
beata mors videtur ; horum vita lau- 
dabilis. Quod si exemeris ex natu- 
ra rerum benevolentiæ conjunctio- 
nem , nec domus ulla , nec urbs stare 
poterit ; ne agri quidem cultus per- 
manebit : id si minus intelligitur , 
quanta vis amicitiae concordiaeque 
sit , ex dissensionibus atque discor- 
diis percipi potest : quas enim do- 
mus tam stabilis , quae tam firma ci- 
vitas est , quas non odiis atque dissi- 

diis funditus possit everti ? ex quo 
quantum boni sit in amicitia , judi- 
cari potest. 

Agrigentinum quidem , doctum 
quemdam virum , carminibus græ- 
cis vaticinatum ferunt , quæ in re- 
rum natura totoque mundo consta- 
rent , quæque moverentur , ea con- 
trahere amicitiam, dissipare discor- 
diam : atque hoc quidem omnes 
mortales et intelligunt et re pro- 
bant. Itaque , si quando aliquod offi- 
cium exstitit amici in periculis aut 
adeundis, aut communicandis, quis 
est, qui id non maximis efferat lau- 
dibus ?, qui clamores tota cavea nu- 
per inihospitis et amici mei M. Pa- 
cuvii nova fabula ; cum , ignorante 
rege uter eorum esset Orestes , Py- 
lades Orestem se esse diceret , ut 

pro illo necaretur j Orestes autem , 

, ita ut erat , Orestem se esse perse- « 
veraret ? stantes plaudebant in re 
ficta *, quid arbitramur in vera fuisse 
iacturos ? facile indicabat ipsa na- 
tura vim suam j cum homines, quod 
facere ipsi non possent, id recte 
fieri iii altero judicarent. Hactenus 
mihi videor , de amicitia quod sen- 
tirem , potuisse dicere : si qua prae- 
terea sunt ( credo autem esse mul- 
ta ) ab iis , si videbitur, qui ista dis- 
putant , quæritote. 

• •Faunius. Nos autem a te potius : 
•quamquam etiam ab istis saepe quae- 
sivi et audivi , non invitus lequidem : 
^ed aliud quoddam expetimhs filum 
orationis tuæ. Scaevola. Tum magis 
id diceres, Fanni, si nuper in hor- 
tis Scipionis , cum est de republica 

disputatum, adfuisses : qualis tum 
patronus justitiae fuit contra accu- 
ratam orationem Phili ! Fannius. 
'Facile id quidem fuit , justitiam jus- 
tissimo viro defendere. Scaevola. 
Quid amicitiam ? nonne facile ei , 
qui oh eam summa fide , constantia, 
justitiaque servatam , maximam 
gloriam ceperit ? 

VIII. Laelius. Vim hoc quidem 
est afferre : quid enim refert , qua 
me ratione cogatis? cogitis certe: 
studiis enim generorum , praesertim 
in re bona, cum difficile est , tum 
ne æquum quidem , obsistere. Sæpis- 
sime igitur mihi de amicitia cogi- 
tanti , maxime illud considerandum 
videri solet , num propter imbecil- 
litatem atque inopiam desiderata sit 
aoiicitia } ut dandis recipiendisque 

meritis, quod quisque minus per se 
ipse posset, id acciperet ab alio, vi- 
cissimque redderet : an 'esset hoc 

I 

quidem proprium amici tiæ; sed an- 
tiquior, et pulchrior, et magis a 
natura ipsa profecta alia causa : 
amor enim ( ex quo amicitia nomi- 
, nata ) princeps est ad benevolentiam 
conjungendam : nam utilitates qui- 
' dem enim ab iis percipiuntur sæpe , 
qui simulatione amicitias coluntur 
et observantur causa temporis. In 
amicitia autem nihil fictum , nihil 
simulatum ; et, quidquid in ea est , 
id est verum et voluntarium. 

Quapropter a natura mihi vide- 
1 ur potius , quam ab indigentia , orta 
amicitia, et applicatione magis ani- 
mi cum quodam sensu amandi, quam 
jCogitatione , quantum illa res utili’- 

tatis esset liabitiira. Quod quidem 
quale sit, etiam in bestiis quibus- 
dam animadverti potest ; quas ex se 
natos ita amant ad quoddam tempus, 
et ab eis ita amantur, ut facile earum 
sensus appareat : quod in homine 
multo est evidentius. Primum ex ea 
caritate , quæ est inter natos et pa- 
rentes; quæ dirimi, nisi detestabili 
scelere, non potest. Deinde, cum 
similis sensus exstitit amoris , si ali- 
quem nacti sumus, cujus cum mo- 
ribus et natura congruamus, quod 
in eo quasi lumen aliquod probi- 
tatis et virtutis perspicere videa- 
mur. 

Nihil est enim amabilius virtute ; 
nihil , quod magis alliciat homines . 
ad diligendum ; quippe cum propter 
virtutem et probitatem eos etiam , 

quos numquam vidimus, quodam 
modo diligamus. Quis est , qui C. Fa- 
bricii, M’. Curii non cum caritate 
aliqua et benevolentia memoriam . 
usurpet , quos numquam viderit ? 
quis autem est , qui Tarquinium 
Superbum, qui Sp. Cassium, Sp. 
Mælium non oderit ? Cum duobus 
ducibus de imperio in Italia decer- 
tatum est , Pyrrbo et Annibale : ab 
altero , propter probitatem ejus , 
non nimis alienos animos habemus ; 
alterum propter crudelitatem sem- 
per hæc civitas oderit. 

IX. Quod si tanta vis probitatis 
est , ut eam vel in eis , quos num- 
quam vidimus , vel , quod majus 
est , in hoste etiam diligamus ; quid 
mirum , si animi hominum movean- 
tur , cum eorum , quibuscum usu 

eoiiiuncti esse possunt , virtutem et 
bonitatem perspicere videantur ? 
Quamquam confirmatur amor et 
beneficio accepto , et studio perspec- 
to , et consuetudine adjuncta j qui- 
bus rebus ad illum primum motum 
animi et amoris adhibitis , admira- 
bilis quædam exardescit benevolen- 
tiae magnitudo : quam si qui putant 
ab imbecillitate proficisci , ut sit per 
quem quisque assequatur , quod de- 
sideret ; humilem sane relinquunt , 
et minime generosum , ut ita di- 
cam , ortum amicitia?, quam ex ino- 
pia atque indigentia natam volunt. 

Quod si ita esset, ut quisque mi- 
nimum in se esse arbitraretur , ita 
ad amicitiam esset aptissimus j quod 
longe secus est. Ut enim quisque sibi 
plurimum confidit, et ut quisque 

maxime virtute et sapientia sic mu-^ 
nitus est , ut nullu egeat , suaque 
omnia in se ipso posita judicet ; ita 
in amicitiis expetendis colendisque 
maxime excellit. Quid enim Afri- 
canus indigens mei ? minime liercle : 
ac ne ego quidem illius : sed ego ad- 
miratione quadam virtutis ejus j ille 
vicissim opinione fortasse nonnulla , 
quam de meis moribus habebat, me 
dilexit ; auxit benevolentiam con- 
suetudo. Sed quamquam utilitates 
multæ et magnae consecutae sunt, 
non sunt tamen ab earum spe causae 
diligendi profectae. 

Ut enim benefici liberalesque su- 
mus , non ut exigamus gratiam, ne- 
que enim beneficium feneramur, 
sed natura propensi ad liberalitatem 
sumus j sic amicitiam , non spe mer- 

cedis adducti, sed quod omnis ejus 
fructus in ipso amore inest, expe- 
tendam putamus. 

At ii , qui pecudum ritu ad vo- 
luptatem omnia referunt , longe 
dissentiunt; nec mirum : nihil eninl 
altum , nihil magnifîcum ac divinum 
suspicere possunt , qui suas omnes 
cogitationes abjecerunt in rem tam 
humilem , tamque contemptam : 
quaraobrem hos quidem ah hoc ser- 
mone removeamus : ipsi autem in- 
telligamus , natura gigni sensum di- 
hgendi , et benevolentiae caritatem , 
facta significatione probitatis : quam 
qui appetiverunt , applicant sese et 
propius admovent, ut et nsu ejus, 
quem diligere coeperunt , fruantur , 
et moribus; sintque pares in amore , 
et aequales; propensioresque ad bene 

merendum , quam ad reposcendum ; 
atque hæc inter eos sit tonesta cer- 
tatio. Sic et utilitates ex amicitia 
maximae capientur ; et erit ejus or- 
tus a natura , quam imbecillitate , 
et gravior, et verior. Nam si utili- 
tas amicitias conglutinaret , eadem 
commutata dissolveret : sed quia 
natura mutari non potest , idcirco 
verae amicitiae sempiternae sunt. Or- 
tum quidem amicitiae videtis, nisi 
quid ad baec forte vultis. Fannius. 
Tu vero perge , Laeli : pro hoc enim , 
qui minor est natu , meo jure res- 
pondeo. Scaevola. Recte tu qui- 
dem : quamobrem audiamus. 

X. Laelius. Audite ergo , optimi 
viri , ea quae saepissime inter me et 
Scipionem de amicitia dissereban- 
tur : quamquam ille quidem nihil 

difficilius esse dicebat, quam ami- 
citiam usque ad extremum vitæ per- 
manere : nam , vel ut non idem ex- 
pediret utrique , incidere sæpe ; vel 
ut de republica non idem sentirent: ‘ 
mutari etiam mores hominum sæpe 
dicebat , alias adversis rebus , alias 
ætate ingravescente : atque earum 
rerum exemplum ex similitudine 
capiebat ineuntis ætatis, quod sum- 
mi puerorum amores sæpe una cum 
prætexfa ponerentur. 

Sin autem ad adulescentiam per- 
duxissent ; dirimi tamen interdum 
contentione, vel uxoriæ conditio- 
nis, vel commodi alicujus, quod idem 
adipisci uterque non posset. Quod 
si qui longius in amicitia provecti 
essent, tamen, sæpe labefactari,, si 
in honoris contentionem, incidis- 

sent : pestem enim majorem esse 
nullam in amicitiis , quam in pleris- 
que pecuniæ cupiditatem j in opti- 
mis quibusque honoris certamen , 
et gloriae ; ex quo inimicitias maxi- 
mas sæpe inter amicissimos exsti- 
tisse. 

Magna etiam dissidia , et plerum- 
que justa nasci , cum aliquid ab ami- 
cis , quod rectum non esset , postu- 
laretur ut aut libidinis ministri , 
aut adjutores essent ad injuriam : 
quod qui recusarent, quamvis ho- 
neste id facerent , jus tamen amici- 
tiae deserere arguerentur ab iis , qui- 
bus' obsequi nollent : illos autem , 
qui quidvis ab amico auderent pos- 
tulare , postulatione ipsa profiteri , 
omnia se amici causa esse facturos : 
eorum querela inveteratas non mo- 

do familiaritates exstingui solere , 
sed etiam odia gigni sempiterna. 
Haec ita malta , quasi fata , impen- 
dere amicitiis , ut omnia subterfu- 
gere non modo sapientiae, sed etiam 
felicitatis diceret sibi videri. 

XI. Quamobrem id primum vi- 
deamus, si placet, quatenus amor 
in amicitia progredi debeat. Num , 
si Conolanus habuit amicos, ferre 
contra patriam arma illi cum Corio- 
lano debuere ? num Viscellinum 
amici regnum appetentem , num 
Sp. Mælium debuerunt juvare ? 

Tiberium quidem Gracchum rem- 
publicam vexantem, a Q. Tubero- 
ne , æqualibusque amicis derelictum 
videbamus. At C. Blosins, Cuma- 
nus , hospes familiæ vestræ , Scae- 
vola , cum ad me, qui aderam Lae- 

nati et Rupilio consulibus in consi- 
lio, deprecatum venisset , hanc , ut 
sibi ignoscerem , causam afferebat , 
quod tanti Tib. Gracchum fecisset, 
ut , quidquid ille vellet , sihi facien- 
dum putai'et. Tum ego, Etiamne , 
si te in capitolium faces ferre vellet? 
« Numquam , inquit , voluisset id 
u quidem ». Sed, si voluisset? « Pa- 
ce ruissem ». Videtis , quam nefaria 
vox : et hercle ita fecit, vel plus 
etiam , quam dixit : non enim pa- 
ruit nie Tib. Gracchi temeritati j 
sed præfuit ; nec se comitem illius 
furoris , sed ducem præbuit : itaque 
hac amentia, quæstione nova per- 
territus , in Asiam profugit , ad 
hostes se contulit , poenas reipubli- 
cæ graves justasque persolvit. Nulla 
est igitur excusatio peccati , si ami- 

ci causa peccaveris : nam , cum con- 
ciliatrix amicitiae virtutis opinio 
fuerit , difficile est amicitiam ma- 
nere , si a virtute defeceris. 

Quod si rectum statuerimus, vel 
concedere amicis , quidquid velint , 
vel impetrare ab iis , quidquid veli- 
mus, perfecta quidem sapientia su- 
mus , si nihil habeat res vitii : sed 
loquimur de iis amicis, qui ante ocu- 
los sunt , quos videmus , aut de qui- 
bus memoriam accepimus, aut quos 
novit vita communis : ex hoc nu- 
mero nobis exempla sumenda sunt -, 
et eorum quidem maxime, qui ad 
sapientidm proxime accedunt. 

Videmus Papum Æmilium C. 
Luscino familiarem fuisse , sic a pa- 
tribus accepimus , bis una consules 
ct collegas in censura : tum et cum 

iis , e t inter sc oonjunctissi inos fuisse 
M’. Curium et T. Coruncanium , 
memoriæ proditum est. Igitur ne 
suspicari quidem possumus , quem- 
quam horum ab amico qnippiam 
contendisse , quod contra fidem , 
contra jusjurandum , contra rem- 
publicam esset : nam hoc quidem in 
talibus viris quid attinet dicere , si 
contendisset , impetraturum non 
fuisse? cum illi sanctissimi viri fue- 
rint; æque autem nefas sit , tale ali- 
quid et facere rogatum , et rogare. 
At vero Tib. Gracchum sequeban- 
tur C. Carbo, C. Cato, et minime 
tunc quidem Caius frater, nunc 
idem acerrimus. 

XII. Hæc igitur lex in amicitia 
sanciatur , ut neque rogemus res 
turpes , nec faciamus rogati : turpis 

enim excusatio est , et minime acci- 
pienda , cum in ceteris peccatis , tum 
si quis contra rempublicam se omici 
causa fecisse fateatur. Etenim eo 
loco , Fanni et Scævola , locati su-^ 
mus , ut nos longe prospicere opor- 
teat futuros casus reipublicæ. De- 
flexit enim jam aliquantulum de 
spatio curriculoque consuetudo ma- 
jorum. Tib. Gracchus regnum occu- 
pare conatus est , vel regnavit : is 
quidem paucos menses. Num quid 
simile populus romands audie^'at , 
aut viderat? <. 

Hunc etiam post mortem sceuti 
amici et propinqui , quid in P. Sci- 
pionem effecerint, sine lacryini« m>n 
queo dicere : nam Caurbonem quo- 
quo modo potuimus , propter recen- 
tem pœnam Tib., Gracchi sustinui- 

mus. De C. Gracclii autem tribu- 
natu , quid exspectem , non libet 
augurari : serpit enim deinde res , 
quæ proclivius ad perniciem , cum 
semel coepit, labitur. Videtis in ta- 
bella jam ante quanta sit facta labes, 
primo gabinia lege , biennio autem 
post , cassia. Videre jam videor po- 
pulum a senatu disjunctum , multi- 
tudinisque arbitrio res maximas agi. 
Plures enim discent, quemadmo- 
dum bæc fiant , quam quemadmo- 
dum bis resistatur. 

Quorsum bæo.? -quia sine sociis 
nemo quidquam tale conatur. Prae- 
cipiendum est igitur bonis , ut, si in 
ejusmodi amicitias i^ari casu ali- 
quo inciderint, ne existiment, ita 
se alligatos, ut ab amicis, magna 
abqua re in rempublicam peccanti- 

bus , non discedant : improbis autem 
pœiia statuenda est *, nec vero minor 
iis, qui secuti erunt alterum, quam 
iis , qui ipsi fuerint impietatis du- 
ces. Quis clarior in Græcia The- 
mistocle ? quis potentior ? qui cum 
imperator bello persico servitute 
Græciam liberasset,propterquc in- 
vidiam in exsilium pulsus esset , 
ingratæ patriæ injuriam non tulit , 
quam ferre debuit. Fecit idem , 
quod viginli annis ante apud nos fe- 
cerat Coriolanus. His adjutor con- 
tra patriam inventus est nemo : 
itaque mortem sibi uterque con- 
scivit. 

Quare talis improborum consen- 
sio non modo excusatione amicitiae 
tegenda non est , sed potius omni 
supplicio vindicanda j ut ne quis 

sibi concessum putet, amicum , vel 
bellum patriæ inferentem, sequi: 
quod quidem , ut res cœpit ire, haud 
scio, an aliquando futurum sit. Mi> 
hi autem non minori curæ est , qua- 
lis respublica post mortem meam 
futura sit, quam qualis hodie sit. 

XIII. Ilæc igitur prima lex ami- 
citiae sanciatur , ut ab amicis honesta 
petamus, amicorum causa honesta 
faciamus : ne exspectemus quidem , v 
dum rogemur : studium semper ad- 
sit , cunctatio absit; consilium vero 
dare gaudeamus libere : plurimum 
in amicitia amicorum bene suaden- 
tium valeat auctoritas : eaque adhi- 
beatur ad monendum non modo 
aperte , sed etiam acriter , si res pos- 
tplabit; et adhibitæ pareatur. 

Naju quibusdam, quos audio sa- 

pientes habitos in Græcia, placuisse 
opinor mirabilia qnædam ; sed nihil 
est , quod illi non persequantur suis 
argutiis : partim fugiendas esse ni- 
mias amicitias, ne necesse sit unum 
sollicitum esse pro pluribus : satis 
<uperque esse sibi suarum cuique 
rerum : alienis nimis implicari mo- 
lestum esse : commodissimum esse 
quam laxissimas habenas habere 
amicitiae j quas vel adducas, cum 
velis , vel remittas : caput enim esse 
ad beate vivendum , securitatem ; 
qua frui non possit animus , si tam- 
quam parturiat unus pro pluribus. 

Alios autem dicere aiunt multo 
etiam inhumanius ( quem locum 
breviter perstrinxi paulo ante ) prae* 
sidii adjumentique causa, non be- 
nevolentiae, neque caritatis, ami- 

citias esse expetendas : itaque ut 
quisque minimum firmitatis habeat, 
minimumque virium , ita amicitias 
appetere maxime : ex eo fieri, ut 
mulierculæ magis amicitiarum præ- 
sidia quærant , quam viri ; et inopes , 
quam opulenti j et calamitosi, quam 
ii, qui putentur beati. 

O præclaram sapientiam ! Solem 
enim e mundo tollere videntur, qui 
amicitiam e vita tollunt ; qua a diis 
immortalibus nihil meliushabemus, 
nihil jucundius : qnæ est enim ista 
securitas ? specie quidem , blanda , 
sed reapse multis locis repudianda. 
Neque enim est consentaneum , ul- 
lam honestam rem actionem ve, ne 
sollicitus sis , aut non suscipere , aut 
susceptam deponere. Quod si curam 
fugimus, virtus fugienda est; qnæ 

necesse est , cum aliqua cura res sibi 
contrarias aspernetur atque oderit; 
ut bonitas malitiam, temperantia 
libidinem , ignaviam fortitudo. Ita- 
que videas rebus injustis justos ma- 
xime dolere, imbecillibus fortes, 
flagitiosis modestos. Ergo hoc pro- 
prium est animi bene constituti , et 
lælari bonis rebus, et dolere con- 
trariis. 

Quamobrem si cadit in sapientem 
animi dolor ( qui profecto cadit , nisi 
ex ejus animo exstirpatam humani- 
tatem arbitremur ) quse causa est , 
cur amicitiam funditus tollamus e 
vita , ne aliquas propter eam susci- 
piamus molestias ? Quid enim in- ' 
terest , motu animi sublato , non 
dico inter hominem et pecudem , 
sed inter hominem et saxum , aut 

truncum , aut quidvis generis ejus- 
dem? Neque enim sunt isti audien- 
di, qui virtutem duram, et quasi 
ferream esse quamdam volunt', qu£e 
quidem est cum multis in retus, 
tum in amicitia , tenera atque trac- 
tabilis j ut et bonis amici quasi diffun- 
dantur , et incommodis contrahan- 
tur. Quamobrem angor iste , qui pro 
amico sæpe capiendus est, non tan- 
tum valet, ut tollat e vita amici- 
tiam j non plus , quam ut virtutes , 
quia nonnullas curas et molestias 
afferunt , repudientur. 

XIV. Cum autem contrahat ami- 
citiam , ut supra dixi, si qua signi- 
llcatio virtutis eluceat , ad quam se 
similis animus applicet et adjungat; 
id cum contingit, amor exoriatur 
necesse est. Quid enim tam absur- 

dam , quam delectari ni4ltis inani- 
bus rebus, ut lionore , ut gloria , nt 
ædificio , ut vestitu cultuque corpo- 
ris ; animo autem virtute prædito , 
eo , qui vel amare , vel , ut ita dicam , 
redamare possit, non admodum de- 
lectari ? Nibil est enim remunera- 
tione benevolentiae , nihil vicissi- 
tudine studiorum officiorumque ju- 
cundius. 

Quod si etiam illud addimus, quod ' 
recte addi potest , nihil esse , quod 
ad se rem ullam tam alliciat , tam 
attrahat , quam ad amicitiam'simi- 
litudo; concedetur profecto verum 
esse , ut bonos boni diligant , adscis- 
cantqne sibi quasi propinquitate 
conjunctos., atque natura. Nihil est 
enim appetentius simihum sui , ni- 
hil rapacius, quam natura. Quam- 

obrem hoc quidem , Fanni et Scas- 
vola , constat , ut opinor , bonis in- 
ter bonos quasi necessariam bene- 
volentiam esse ; qui est amicitiae 
fons a natura constitutus : sed eadem 
bonitas etiam ad multitudinem per- 
tinet. Non est enim inhumana vir- 
tus^ neque immunis, neque super- 
ba ; quæ etiam populos universos, 
tueri , eisque optime consulere so- 
leat : quod non faceret profecto, si 
a caritate vulgi abhorreret. 

Atque etiam mihi quidem viden- 
tur , qui utilitatis causa lingunt ami- 
citias, amabilissimum nodum ami- 
citiae tollere : non enim tam utilitas 
parta per amicum, quam amici amor 
ipse delectat ; tumque illud fit , quod 
ab amico est profectum , jucundum , 
si cum studio est profectum : tau- 

lumque abest, ut ainiciliæ propter 
indigentiam colantur , ut ii , qui opi- 
bus et copiis, maximeque virtute 
præditi, in qua plurimum est prae- 
sidii, minime alterius indigeant, li- 
beralissimi sint , et beneficentissimi. 
Atque haud scio, anne opus sit qui- 
dem , nihil umquam omnino de esse 
amicis : ubi enim stadia nostra vi- 
guissent, si numquam consilio, num- 
quam opera nostra , nec domi , nec 
inilitiæ Scipio eguisset ? Non igitur 
ulilitatem amicitia, sed utilitas ami- 
citiam consecuta est. 

XV. Non ergo erunt homines de- 
liciis diffluentes audiendi, si quando 
de amicitia, quam nec usu, nec m- 
tione habent cognitam , disputa- 
bunt. Nam quis est, proh deum fi- 
dem , atque hominum ! qui velit , 

ut neque diligat quemquam , nec 
ipse ab ullo diligatur , circumfluere 
omnibus copiis, atque in omnium 
rerum abundantia vivere ? hæc enim 
est tyrannorum vita; in qua nimi- 
rum nulla fides, nulla caritas, nulla 
stabilis benevolentiæ potest esse 
fiducia : omnia semper suspecta , 
atque sollicita : nullus locus ami- 
citias. - 

Quis enim aut eum diligat , quem 
metuit; aut eum, a quo se metui 
putat ? Coluntur tamen simulatione 
duntaxat ad tempus. Quod si forte, 
ut fit plerumque , deciderint ; tum 
intelligitur , quam fuerint inopes 
amicorum : quod Tarquinium di- 
xisse ferunt tum exsulantem se in- 
tellexisse, quos fidos amicos habuis- 
set, quos infidos, cum jam neutris 

gratiam referre posset : quamquam 
miror , illa superbia et importuni- 
tate si quemquam habere potuit. 

Atque ut hujus , quem dixi , mo- 
res veros amicos parare non potue- 
re; sic multorum opes præpoten- 
tium excludunt amicitias fideles. 
Non enim solum ipsa fortuna cæca 
est, sed eos etiam plerumque efficit 
cæcos , quos complexa est. Itaque 
ejfferuntur illi fere fastidio et con- 
tumacia ; neque quidquam insipien- 
te fortunato intolerabilius fieri po- 
test. Atque hoc quidem videre licet , 
eos , qui antea commodis fuerunt 
moribus , imperio , potestate , pros- 
peris rebus immutari , spernique 
ab iis veteres amicitias, indulgere 
novis. 

Quid autem stultius, quam , cum 


Digilized by Google 



6o 


DE AMICITIA. 


plurimum copiis , facultatibus, opi- 
bus possint , cetera parare , quæ pa-v 
rantur pecunia , equos , famulos , 
vestem egregiam , vasa pretiosa j 
amicos non parare , optimam et pul- 
cherrimam vitæ , ut ita dicam , su- 
pellectilem ? Etenim cetera cum 
parant, cui parent, nesciunt, nec 
cujus causa laborent : ejus enim est 
istorum quidque, qui vincit viri- 
bus : amicitiarum sua cuique per- 
manet stabilis et certa possessio ; ut , 
etiam si illa maneant , quæ sunt 
quasi dona fortunae , tamen vita in- 
culta et deserta ab amicis non pos- 
sit esse jucunda. Sed hæc hacte- 
nus. , 

XVI. Constituendi autem sunt , 
qui sint in amicitia fines , et quasi 
termini diligendi j de quibus tres 

vidéo sententias ferri , quarum nul-, 
lam probo : unam , ut eodem modo 
erga amicum affecti simus , quo er- 
ga nosmetipsos : alteram , ut nostra 
in amicos benevolentia illorum erga 
nos benevolenti* pariter æqualiter- 
que respondeat : tertiam , ut, quanti 
quisque se ipse facit , tanti fiat ab 
amicis. 

Harum trium sententiarum nulli 
prorsus assentior ; nec enim illa pri- 
ma vera est , ut , quemadmodum in 
se quisque , sic in amicum sit ani- 
matus. Quam multa enim , quae nos- 
tra causa numquam faceremus, fa- 
cimus causa amicorum ? precari ab 
indigno, supplicare; tum acerbius 
in aliquem invelii , insectarique ve- 
hementius ; quae in nostris rebus non 
satis honeste, in amicorum fiunt 

honestissime : multæ quoque res 
sunt , in quibus de suis commodis 
viri boni multa detrahunt , delra- 
hique patiuntur , ut iis amici potius , 
quam ipsi , fruantur. 

Altera sententia est , quæ definit 
amicitiam paribus officiis ac volun- 
tatibus : hoc quidem est nimis exi- 
gue et exiliter ad calculos vocare 
amicitiam , ut par sit ratio accepto- 
rum et datorum. Divitior mihi et 
affiuentior videtur esse vera ami- 
citia; nec observare restricte, ne 
plus reddat, quam acceperit : ne- 
que enim verendum est, ne quid 
excidat , aut ne quid in terram de- 
fluat , aut ne plus æquo quid in ami- 
citiam congeratur. 

Tertius vero ille finis deterri- 
mus, ut, quanti quisque se ipse fa- 

ciat , tanti fiat ab amicis : sæpe enim 
in quibusdam aut animus abjectior 
est , aut spes amplificaudæ fortunæ 
fractior : non est igitur amici, ta- 
lem esse in eum , qualis ille in se est ; • 

sed potius eniti et efficere , ut ami- 
ci jacentem animum excitet, indu- 
catque in spem cogitationemque 
meliorem. Alius igitur finis vera? 
amicitiæ constituendus est , si prius, 
quid maxime reprebendere Scipio 
solitus sit, edixero. Negabat ullam- 
vocem inimiciorepi amicitiæ po- 
tuisse reperiri , quam ejus , qui 
dixisset , ita amare oportere , ut si 
aliquando esset osurus : nec vero se 
adduci posse, ut boc, quemadmo- 
dum putaretur , a Biante esse dic- 
tum crederet, qui sapiens babitus 
esset unus e septem*, sed impuri cu- 

jusdam , aut ambitiosi , aut omnia 
ad. suam potentiam revocantis esse 
sententiam. Quonam enim modo 
quisquam amicus esse poterit , cui 
se putabit inimicum esse posse ? 
quin etiam necesse erit cnpere et 
optare, ut quam sæpissime peccet 
amicus , quo plures det sibi tam- 
quam ansas ad reprehendendum : 
rursum autem recte factis conimo- 
disque amicorum necesse erit angi, 
dolere, invidere. 

Quare hoc quidem præceptum , 
cujuscumque est , ad tollendam ami- 
citiam valet. Illud potius præcipicn- 
dum fuit, ut eam diligentiam adhi- 
beremus in amicitiis comparandis , 
ut ne quando amare inciperemus 
enra, quem aliquando odisse posse- 
mus : quin etiam si minus felices 

in deligendo fuissemus, ferendum 
id Scipio potius , quam inimicitia- 
rum tempus cogitandum, putabat. 

XVII. His igitur finibus uten- 
dum arbitror , ut cum emendati 
mores amicorum sint , tum sit inter 
eos omnium rerum , consiliorum , 
voluntatum , sine ulla exceptione 
communitas : ut etiam si qua fortu- 
na acciderit , ut minus justæ amico- 
rum voluntates adjuvandae sint , in 
quibus eorum aut caput agatur , aut 
fama , declinandun\ siftde via, moda 
ne summa turpitudo; sequatur ; est 
enim quatenus amicitiae dari venia 
possit : nec vero negligenda est fa- 
ma; nec mediocre telum ad res ge- 
rendas existimare oportet benevo- 
lentiam civium : quam blanditiis et' 
assentando colligere turpe est ; vir- 

tus, quam sequitur caritas, minime 
repudianda est. 

Sed sæpe ( redeo enirfl ad Scipio- 
nem , cujus omnis sermo erat de 
amicitia ) querebatur , quod omni- 
bus in rebus homines diligentiorea 
essent ; ut capras et oves quot quis- 
que haberet , dicere posset : amicos 
quot haberet, non posset dicere : et 
in illis quidem parandis adhibere 
curam , in amicis eligendis négligen- 
tes esse : nec habere quasi signa 
quædam et notas y quibus eos , qui ad 
amicitiam essent idonei, judicarent. 
Sunt igitur firmi , et stabiles , et 
constantes eligendi j cujus generis 
est magna penuria ; et judicare diffi- 
cile est sane , nisi expertum : expe- 
riendum autem est in ipsa amici- ' 
tia : ita præcnrrit amicitia jiidi- 


Digitizeà by Coogi 



DE AMICITIA. .6/ 

cium , toUitque experiendi potes- 
tatem. 

Est igitur prudentis , sustinere , 
ut currum , sic impetum benevolen- 
tiae : quo utamur quasi equis lenta- 
tis, sic amicitiis, aliqua parte peri- 
clitatis moribus amicorum. Quidam 
sæpe in parva pecunia perspiciun- 
tur , quam sint leves : quidam , quos 
parva movere non potuit , cognos- 
cuntur in magna. Sin vero erunt 
aliqui reperti, qui pecuniam prae- 
ferre amicitiae , sordidum existi- 
ment j ubi eos inveniemus , qui 
honores , magistratus, imperia , po- 
testates, opes amicitiae non ante- 
ponent ? ut , cum ex altera parte 
proposita hæc sint, ex altera jus 
amicitiae , non multo illa malint ? 
imbecilla enim natura est ad con- 

temnendam potentiam ; quam etiam 
si neglecta amicitia consecuti sunt^ 
obscuratum iri arbitrantur, quia 
non sine magna causa sit neglecta 
amicitia. 

Itaque veræ amicitiæ difficillime 
reperiuntur in iis , qui in honoribus 
reque publica versantur. Ubi enim 
istum invenias, qui honorem amici 
anteponat suo ? Quid ? hæc ut omit- 
tam, quam graves, quam difficiles 
plerisque videntur calamitatum so- 
cietates ? ad quas non est facile in- 
ventu, qui descendat. Quamquam 
Ennius recte : ' 

Amicus certus in re incerta cernitur : 

tamen hæc duo levitatis et infirmi- 
tatis plerosque convincunt; aut si 
in bonis rebus contemnunt , aut si 
in malis deserunt. 

XVIII. Qui igitur utraque in re 
gravem , constantem , stabilem se in 
amicitia præstiterit, hunc ex maxi- 
me raro hominum genere judicare 
debemus , et pene divino. Firma- 
mentum autem stabilitatis constan- 
tiæque ejus, quam in amicitia quæ- 
rimus, fides est ; nihil enim stabile 
est, quod infidum est. Simplicem 
praeterea, et communem, et con- 
sentientem, qui rebus iisdem mo- 
veatur, eligi par est ; quæ omnia 
pertinent ad fidelitatem : neque 
enim fidum potest esse multiplex 
ingenium et tortuosum. Neque ve- 
ro, qui non iisdem l’ebus movetur, 
et natura consentit , aut fidus , aut 
stabilis potest esse. Addendum eo- 
dem est , ut ne criminibus aut infe- 
rendis delectetur , aut credat obla- 

lis : quæ omnia perlinent ad eam , 
quam jamdudum tracto, constan- 
tiam. Ita fit verum illud , quod ini- 
tio dixi, amicitiam, nisi inter bo- 
nos , esse non posse : est enim boni 
viri ( quem eumdem sapientem licet 
dicere ) bæc duo tenere in amicitia: 
primum , ne quid fictum sit , neve 
simulatum : aperte enim vcl odisse , 
magis ingenui est , quam fronte oc- 
cultare sententiam : deinde non so- 
lum ab aliquo allatas criminationes 
repellere , sed ne ipsum quidem esse 
suspiciosum , semper aliquid existi- 
mantem ab amico esse violatum. 

Accedat huc suavitas quædam 
oportet sermonum atque morum, 
haudquaquam mediocre condimen- 
tum amicitiae. Tristitia autem, et» 
in omni re severitas, habet illa qui- 

dem gravitatem : sed amicitia re- 
missior esse debet, et liberior, et 
dulcior , et ad omnem comitatem 
facilitatemque proclivior. 

XIX. Exsistit autem hoc loco 
quædam qiiæstio subdifficilis : num 
quando amici novi , digni amicitia , 
veteribus sint anteponendi , ut equis 
vetulis teneros anteponere solemus. 
Indigna homine dubitatio : non enim 
amicitiarum esse debent, sicut alia- 
rum rerum, satietates. Veterrima 
quæque , ut ea vina , quæ vetustatem 
ferunt , esse debent suavissima : ve- 
rumque illud est , quod dicitur , 
multos modios salis simul edendos 
esse , ut amicitiæ munus expletum 
«it. 

■ Novitates autem, si spem affe- 
runt , ut , tamquam in herbis non 

•fallacibus , fructus appareat , noit 
sunt illae quidem repudiandae : ve- 
tustas tamen suo loco conservanda 
est : maxima est enim vis vetustatis 
et consuetudinis , ut in ipso ccpio , 
cujus modo mentionem feci, si nulla 
res impediat , nemo est , qui non eo, 
quo consuevit , libentius utatur , 
quam intractato et novo ; nec modo 
in lioc, quod est animal, sed iniis 
etiam , quae sunt inanimata, consue- 
tudo valet; cum locis etiam ipsis 
montuosis delectemur, et silvestri- 
bus, in quibus diutius cem morali 
sumus. 

Sed maximum est in amicitia, 
superiorem parem esse inferiori : sae- 
pe enim excellentiae quaedam sunt 
qualis erat Scipionis in nostro ,. ut 
ita dicam , grege. Numquam se ille 

Philo , numquam Rupilio , num- 
quara Mummio anteposuit, num- 
quam inferioris ordinis amicis. Q. 
vero Maximum fratrem , egregium 
virum , omnino sibi nequaquam pa- 
rem , quod is anteibat ætate , tam- 
quam superiorem colebat; suosque 
omnes per sc esse ampliores vo- 
lebat. 

Quod faciendum imitandumque 
est omnibus : ut , si quam præstan- 
tiam virtutis , ingenii , fortunae con- 
secuti sunt, impertiant eam suis, 
communicentque cum proximis : 
ut, si parentibus nati sint humili- 
bus, si propinquos habeant imbe- 
cilliores vel animo , ,vel fortuna , 
eorum augeant opes , eisque honori 
sint et dignitati ; ut in fabulis , qui 
aliquandiu propter ignorationem 

7 

stirpis et generis in famulatu fue- 
rint , cum cogniti sunt , et aut deo- 
rum , aut regum filii inventi , reti- 
nent tamen caritatem in pastores, 
quos patres multos annos esse duxe- 
runt. Quod quidem est multo pro- 
fecto magis in veris patribus certis- 
que faciendum. Fructus enim inge- 
nii et virtutis, omnisque præstan- 
tiæ , tum maximus capitur , cum in 
proximum quemque confertur. 

XX. Ut igitur ii, qui sunt in 
amicitiæ conjunctionisque necessi- 
tudine superiores , exæquare se cum 
inferioribus debent ; sic inferiores 
non dolcre , se a suis amicis aut in- 
genio , aut fortuna , aut dignitate 
superari : quorum pleri que aut que- 
runtur semper aliquid, aut etiam 
exprobrant j eoque magis, si aliquid 

Iiahere se putant, quod officiose et 
amice , et cum cura et labore aliquo- 
suo factum queant dicere. Odiosum , 
sane genus bominum , officia expro- 
brantium ; quœ meminisse debet is, 
in quem collata sunt, non comme- 
morare , qui contulit. 

Quamobrem ut ii, qui superiores 
sunt , sumraittere se debent in ami- 
citia; sic quodam modo inferiores 
extollere : sunt enim quidam , qui 
molestas amicitias faciunt , cum ipsi 
se contemni putant : quod non fere, 
contingit , nisi iis , qui etiam con- 
temnendos se arbitrantur ; qui hac 
opinione non modo verbis, sed etiam « 

opere levandi sunt. 

Tantum autem cuique tribuen- 
dum est, primum, quantum ipso 
efficere possis ; deinde etiam , quau-.. 

tum ille , quem diligas atque adju- 
ves , sustinere : noii enim tu possis , 
quantumvis licet excellas , omnes 
Ilios ad honores amplissimos produ- 
cere; ut Scipio P. Rutilium potuit 
consulem efficere, fratrem ejus Lu- 
cium non potuit. Quod si etiam pos- 
sis quidvis deferre ad alterum , vi- 
dendum est tamen, quid ille possit 
sustinere. 

Omnino amicitiæ , corroboratis 
jam confirmatisque et ingeniis et 
œtatibus, judicandae sunt; nec, si 
qui ineunte aetate venandi aut pilae 
studiosi fuerint , eos habere neces- 
sarios oportet, quos tum eodem stu- 
dio præditos dilexerunt : isto enim 
modo nutrices et pædagogi jure 
vetustatis plurimum benevolentiae 
postulabunt; qui negligendi quidem 

non sunt, sed alio quodam modo 
colendi : aliter amicitiæ stabiles per- 
manere non possunt. Dispares enim 
mores disparia studia sequuntur , 
quorum dissimilitudo dissociât ami- 
citias ; nec ob aliam causam ullam 
boni improbis , improbi bonis amici 
esse non possunt, nisi quod tanta 
est inter cos, quanta maxima po- 
test esse, morum studiorum que dis- 
tantia. 

Recte etiam præcipi potest in 
amicitiis, ne intemperata quædam 
benevolentia , quod persæpe fit , im- 
pediat magnas utilitates amicorum : 
nec enim , ut ad fabulas redeam , 
Trojam Neoptolemus capere potuis- 
set , si Lycomedem , apud quem erat 
educatus y multis cum lacrymis iter 
suum impedientem , audire voluis- 

\ set : et sæpe incidunt magnæ res f 
ut discedendum sit ab amicis : quas 
qui impedire vult, quod desiderium 
non facile ferat , is et infirmus est 
m ollisque natura , et ob eam ipsam 
causam in amicitia parum justus. 
Atque in omni re considerandum 
est , et quid postules ab amico , et 
quid patiare a te impetrari. 

XXI. Est etiam quasi quædam 
calamitas in amicitiis dimittendis 
nonnumquam necessaria : jam enim 
a sapientium familiaritatibus ad vul- 
gares amicitias oratio nostra delabi- 
tur. Erumpunt sæpe vitia amico- 
rum cum in ipsos amicos, tum in 
alienos *, quorum tamen ad amicos 
redundet infamia. Tales igitur ami- 
citiæ sunt remissione usus eluendæ, 
et (ut Catonem dicere audivi ) dis- 

suendæ magis , quam cliscindendæ : 
nisi quædam admodum intolerabilia 
iu)uria exarserit , ut neque rectum , 
neque honestum sit , neque fieri 
possit , ut non statim alienatio dis- 
junctioque facienda sit. 

Sin autem morum, aut studio- 
rum commutatio quædam , ut fieri 
solet , facta erit , aut in reipnblicæ 
partibus dissensio intercesserit ( lo- 
quor enim , ut paulo ante dixi, non 
de sapientium, sed de communibus 
amicitiis ) cavendum erit , ne non 
solum amicitiæ depositæ , sed inimi- 
citiæ etiam susceptæ videantur : ni- 
hil enim turpius, quam cum eo bel- 
lum gerere , qnicum familiariter 
vixeris. Ab amicitia Q. Pompeii 
meo nomine se removerat , ut sci- 
tis, Scipio : propter dissensionem 

autem , quæ erat in republica, alie- 
natus est a collega nostro Metella : 
utrumque egit graviter , auctoritate 
et offensione animi non acerba. 

• Quamobrem primum danda ope- 
ra est, ne qua amicorum dissidia 
liant : sin tale aliquid evenerit ; ut 
exstinctae potius amicitiae , quam 
oppressae esse videantur. Cavendum 
vero est , ne etiam in graves inimi- 
citias convertant se amicitiae ; e 
quibus jurgia , maledicta , contume- 
liae generentur : quæ tamen si tole- 
rabiles erunt , ferendae sunt ; et hic 
honos veteri amicitiae tribuendus 
csl , ut is in culpa sit , qui faciat , 
non qui patiatur injuriam. Omnino 
omnium horum vitiorum atque in- 
commodorum una cautio est, atque 
una provisio, ut ne nimis cito di- 

ligere incipiant, neve non dignos. 

Digni autem sunt amicitia , qui- 
bus in ipsis inest causa , cur diligan- 
tur. Rarum genus, ct quidem om- 
nia præclara rara ; nec quidquam 
difficilius, quam reperire, quod sit 
omni ex parte in suo genere perfec- 
lum : sed plerique neque in rebus 
humanis quidquam bonum norunt , 
nisi quod fructuosum sit j et amicos , 
tamquam pecudes, eos potissimum 
diligunt, ex quibus sperant se ma- 
ximum fructum esse capturos. 

Ita pulcherrima illa ot maxime 
naturali carent amicitia , per se et 
propter se expetenda ; nec ipsi sibi 
exemplo sunt , hæc vis amicitiæ 
qualis et quanta sit. Ipse enim se 
quisque diligit , non ut aliquam a se 
ipso mercedem exigat caritatis suæ , 

sed quod per se sibi quisque carus: 
est : quod nisi idem in amicitiam 
transferatur , verus amicus num- 
quam reperietur : est enim is qui- 
dem tamquam alter idem. 

Quod si hoc apparet in bestiis , 
volucribus, nantibus, agrestibus, 
cicuribus, feris, primum ut se ipsæ 
diligant , id enim pariter cum omni 
animante nascitur; deinde, ut re- 
quirant atque appetant , ad quas se 
applicent, ejusdem generis animan- 
tes; idque faciunt cum desiderio, 
et cum quadam similitudine amoris 
humani : quanto id magis in homi- 
nis sit natura , qui et se ipse diligit , 
et alterum anquirit, cujus animum 
ita cum suo commisceat, ut efficiat 
pene unum ex duobus ? 

XXII. Sed plerique perverse , ne 

•dicam impudenter, amicum liabcre 
talqm volunt, quales ipsi esse non 
possunt ; quæque ipsi non tribuunt 
amicis, hæc ab iis desiderant. Par 
est autem , primum ijisum esse vi- 
rum bonum , tum allcium similem 
sui quærere : in talibus ca, quam jam- 
dudum tractamus, stabilitas amici- 
tiae confirmari potest ; cum liomiiies 
benevolentia conjuncti , primum 
cupiditatibus iis, quibus ceteri ser- 
viunt, imperabunt ; deinde aequitate 
juslitiaque gaudebunt, omniaque al- 
ter pro altero suscipiet : neque quid- 
quam umquam nisi lionestum et 
rectum alter ab altero postulabit j 
neque solum colent inter se ac dili- 
gent , sed etiam verebuntur : nam 
maximum ornamentum amicitiae 
tollit, qui ex ea tollit verecundiam. 

Itaque iniis perniciosus est error, 
qui existimant , libidinum peccato- 
rumque omnium patere in amicitia 
licentiam. Virtutum amicitia adju- 
trix a natura data est, non vitiorum 
comes : ut, quoniam solitaria non , 
posset virtus ad ea , quæ summa 
sunt, pervenire, conjuncta ct con- 
sociata cum altera perveniret : quae 
si quos inter societas aut est, aut 
fuit , aut futura est, eorum est ha- 
bendus ad summum naturae bonum 
optimus beatissimusque comitatus. 

Haec est , inquam , societas , in 
qua omnia insunt , quae putant 
homines expetenda, honestas, glo- 
ria, tranquillitas animi, atque ju- 
cunditas ; ut , cum haec adsint , bea- 
ta vita sit , et sine his esse non possit. 
Quod cum optimum maximumque' 

sit, si id volumus adipisci, virtuti 
opera danda est : sine qua neque 
amicitiam , neque ullam rem expe- 
tendam consequi possumus : ea vero 
neglecta, qui se amicos habere arbi- 
trantur , tum se denique errasse 
sentiunt, cum eos gravis aliquis ca- 
sus experiri cogit. 

Quocirca ( dicendum est enim 
sæpius ) cum judicaveris , diligere 
oportet ; non , cum dilexeris , ju- 
dicare. Sed cum multis in rebus 
negligentia plectimur; tum maxi- 
me in amicis et deligendis et cp- 
lendis : præposteris enim utimur 
consiliis, et acta agimus, quod ve- 
tamur veteri proverbio. Nam im- 
plicati ultro et citro, vel usu diu- 
turno , vel etiam officiis , repente 
in medio cursu amicitias , exor- 

ta aliqua oiFensione, diniuipinms. 

XXIII. Quo etiam magis vitupe- 
randa est rei maxime necessariae 
tanta incuria. Una est enim amici- 
tia in rebus Lumanis, de cujus uti- 
litate omnes uno ore consentiunt. 
Quamquam a multis ipsa virtus con,- 
temnitur , et venditatio quædam 
atque ostentatio esse dicitur : multi 
divitias despiciunt , quos parvo con- 
tentos tenuis victus cultusque de- 
lectat : honores vero, quorum cupi- 
ditate quidam inflammantur, quam 
multi ita contemnunt, ut nihil ina- 
nius, nihil esse levius existiment? 
itemque cetera, quæ quibusdam ad- 
mirabilia videntur , permulti sunt, 
qui pro nihilo putent : de amicitia 
omnes ad unum idem sentiunt; et 
ii , qui ad rempublicam se contule- 

nmt ; et ii , qui rerntn cognitione 
' doctrinaque delectantur; et ii, qui 
suum negotium gerunt otiosi ; pos- 
tremo ii , qui se totos tradiderunt 
voluptatibus , sine amicitia vitam 
esse nullam sentiunt, si modo ve- 
lint aliqua ex parte liberaliter vive- 
re. Serpit enim nescio quo modo per 
omnium vitam amicitia ; nec ullam 
ætatis degendae rationem patitur es- 
se expertem sui. 

Quin etiam si quis ea asperitate 
est, et immanitate naturae, con- 
gressus ut liominum fugiat atque 
oderit, qualem fuisse Athenis Ti- 
monem nescio quem accepimus ; ta- 
men is pati non possit , ut non an- 
quirat aliquem , apud quem evomat 
virus acerbitatis suae. Atque hoc 
maxime judicaretur, si quid tale 

« 

posset contingere , ut aliqais nos 
deus ex hac hominum frequentia 
tolleret, et in solitudine uspiam col- 
locaret, atque ibi suppeditans om- 
nium rerum , quas natura desiderat, 
abunclvintiam et copiam, hominis 
omnino aspiciendi poleslatem eri- 
peret : quis tam esset ferreus, qui 
eam vitam ferre posset , cuique non 
auferret fructum voluptatum om- 
nium solitudo ? 

Verum ergo illud est, quod a Ta- 
rentino Archyta, ut opinor, dici 
solitum, nostros senes commemo- 
rare audivi , ab aliis senibus audi- 
tum : (c Si quis in coelum ascendis- 
« setf, naturamque mundi , et pul- 
« chritudinem siderum perspexis- 
« set, insuavem illam admirationem 
(( ei fore, quæ jucundissima fuisset , 

« si aliquem , cui narraret , habuis- 
(( set }>. Sic natura solitarium niliil 
amat , semperque ad aliquod tam- 
quam adminiculum annititur : quod 
in amicissimo quoque dulcissimum 
est. 

XXIV. Sed cum tot signis eadem 
natura declaret, quid velit, anquirat, 
ac desideret ; obsurdescimus tamen 
nescio quomodo; nec ea, quæ ab ea 
monemur, audimus. Est enim varius 
et n^ulliplex usus amicitiae, multæ- 
que causae suspicionum offensionum- 
que dantur ; quas tum evitare , tum 
elevare , tum ferre , sapientis est. 
Una illa subeunda offensio est, ut et 
veritas in amicitia , et fides retinea- 
tur : nam et monendi amici saepe 
sunt , et objurgandi ; et hæc acci- 
pienda amice, cum benevole fiunt. 

Sed nescio quomodo verum est , 
quod in Andria familiaris meus di- 
cit: 

Obsequinm amicos , Tcritas odium parit. 

Molestaveritas est j siquidem ex ea 
nascitur odium , quod est venenum 
amicitiae ; sed obsequium multo mo- 
lestius , quod peccatis indulgens , 
praecipitem amicum ferri sinit : ma- 
xima autem culpa in eo est , qui et 
veritatem aspernatur , et in frau- 
dem obsequio impellitur. Omni igi- 
tur bac in re habenda ratio et dili- 
gentia est ; primum , ut monitio 
acerbitate, deinde objurgatio con- 
tumelia careàt : in obsequio autem 
( quoniam Terentiano verbo luben- 
ter utimur ) comitas adsit ; assen- 
tatio , vitiorum adjutrix , procul 
amoveatur : quæ non modo amico , 

sed ne libero quidem digna est : ali- 
ter enim cum tyranno , aliter cum 
amico vivitur. 

Cujus autem aures veritati clansse 
sunt , ut ab amico verum audire ne- 
queant, hujus salus desperanda est ; 
scitum est enim illud Catonis, ut 
multa : <( Melius de quibusdam acer- 
« bos inimicos mereri , quam eos 
<( amicos, qui dulces videantur : il- 
ee los verum sæpe dicere , hos num- 
ee quam » . Atque» illud absurdum 
est , quod ii , qui monentur , eam 
molestiam , quam debent capere , 
non capiunt*, eam capiunt, qua de- 
bent vacare : peccasse enim se non 
anguntur, objurgari moleste ferunt *, 
quod contra oportebat , delicto do- 
lere , correctione gaudere. 

XXV. Ut igitur et monere, et 

moneri , proprium est veræ amici- 
tiae ; et alterum libere facere , iion 
aspere; alterum patienter accipere, 
non repugnanter : sic habendum est, 
nullam in amicitiis pestem esse ma- 
jorem , quam adulationem , blandi- 
tiam , assentationem : quamvis enim 
multis nominibus est hoc vitium no- 
tandum , levium hominum atque 
fallacium, ad voluntatem loquen- 
tium omnia, nihil ad veritatem. 

Cum autem omnium rerum simu- 
latio est vitiosa ( tollit enim judi- 
cium veri, idque adulterat ) tum 
amicitiæ repugnat maxime : delet 
enim veritatem, sine qua nomen 
amicitiæ valere non potest : nam 
cum amicitiæ vis sit in eo , ut unus 
quasi animus liat ex pluribus : qui 
id fieri poterit, si ne in uno quidem 

quoque unus animus erit , idemque 
sempcr ; sed varius, commutabilis , 
multiplex ? 

Quid enim potest esse tam flexi- 
bile , tam devium , quam animus 
ejus, qui ad alterius non modo sen- 
sum ac voluntatem , sed etiam vul- 
tum atque nutum convertitur ? 

Negat quis? nego. Ait? «io. Postremo imperari 
egomet mihi , 

Omnia assentari , 

ut ait idem Terentius : sed ille sub 
Gnathonis persona : quod amici ge- 
nus adhibere , omnino levitatis est. 
Multi autem Gnathonum similes , 
cum sint loco, fortuna, fama supe- 
riores : horum est assentatio moles- 
ta , cum ad vanitatem accessit auc- 
toritas. 

Secerni autem blandus amicus a 


Digitized by Googie 



p4 DE AMICITIA. 

vero , et internosci tam potest , ad- 
hibita diligentia , quam omnia fu- 
cata, et simulata a sinceris atque 
veris. Concio, quæ ex imperitissi- 
mis constat, tamen judicare solet, 
quid intersit inter popularem , id 
est , assentatorem et levem civem , 
et inter constantem , severum et 
gravem. Quibus blanditiis C. Papi- 
rius nuper influebat in aures con- 
cionis, cum ferret legem de tribunis 
plebis reficiendis ? Dissuasimus nos : 
sed nihil de me ; de Scipione dicam 
libentius. 

Quanta illa, dii immortales ! fuit 
gravitas ? quanta in oratione majes- 
tas ? ut facile ducem populi romani 
diceres. Sed affuistis; et est in ma- 
nibus oratio : itaque lex popularis 
suffragiis populi repudiata est. At- 

que , ut ad me rcdeam, meministis, 
Q. Maximo, fratre Scipionis, et L. 
Mancino consulibus , quam popula- 
ris lex de sacerdotiis C. Licinii Cras- 
si videbatur : cooptatio enim colle- 
giorum ad populi beneficium trans- 
ferebatur. Atque is primum insti- 
tuit in forum versus agere cum 
populo. Tamen illius vendibilem 
orationem religio deorum immor- 
talium, nobis defendentibus, facile 
vincebat ; atque id actum est prae- 
tore me , quinquennio ante , quam 
consul sum factus. Itaque rei veri- 
tate magis, quam summa auctorita- 
te causa illa defensa est. 

XXVI. Quod si in scena, in qua 
rebus fictis et adumbratis loci pluri- 
mum est , tamen verum valet ( si 
modo id patefactum et illustratum 

est ) quid in amicitia fleri oportet, 
quæ tota veritate perpenditur? in 
qua nisi, ut dicitur , apertum pec- 
tus videas , tuumque ost endas , nihil 
fidum , nihil exploratum habeas j 
ne amare quidem, aut amari possis, 
cum id, quam vere fiat, ignores. 
Quamquam ista assentatio quamvis 
perniciosa sit , nocere tameu nemi- 
ni potest, nisi ei, qui eam recipit, 
atque ea delectatur : ita fit-, ut is 
assentatoribus patefaciat aures suas 
maxime , qui ipse sibi assentetur , et 
se maxime ipse delectet. 

Omnino est amans sui virtus : 
optime enim se ipsa novit , quam< 
que amabilis sit intelligit : ego au- 
tem non de virtute nunc loquor , sed 
de virtutis opinione : virtute enim 
ipsa non tam multi præditi esse. 

quam videri volunt. Hos delectat 
assentatio : his fictus ad ipsorum 
voluptatem sermo cum adhibetur , 
orationem illam vanam, testimo- 
nium esse laudum suarum putant ; 
nulla est igitur hæc amicitia, cum 
alter verum audire non vult , alter 
ad mentiendum paratus est. Nec 
parasitorum in comoediis assentatio 
nobis faceta videretur, nisi essent 
milites gloriosi. 

Ma^as Tero agere gratias Thais mihi ? 

Satis erat respondere , « Magnas : 
« ingentes » , inquit : semper auget 
assentator id , quod is , cujus ad 
voluntatem dicitur, vult esse mag- 
num. 

Quamobrem, quamvis blanda ista 
vanitas apud eOs valeat , qui ipsi il- 
lam allectant et invitant; tamen 

etiam gravioi es constantioresque 
admonendi sunt, ut animum adver- 
tant, ne callida assentatione capian- 
tur : aperte enim adulantem nemo 
non videt , nisi qui admodum est ex- 
cors. Callidus ille et occultus ne se 
insinuet , studiose cavendum est : 
nec enim facillime agnoscitur , quip- 
pe qui etiam adversandosæpe assen- 
tetur ; et litigare se simulans , blan- 
diatur , atque ad extremum det ma- 
nus, vincique se patiatur ; ut is , qui 
illusus sit , plus vidisse videatur. 
Quid autem turpius , quam illudi ? 
quod ne accidat, magis cavendum 
est , ut in Epiclero. 

Hodie me ante omnes comicos stnllos senes 

Versaris , atque luserit lautissime. 

Hæc enim etiam iil fabulis stul- 
tissima persona est improvidorum 

et credulorum senum. Sed nescip 
quo pacto ab amicitiis perfectorum 
hominum , id est , sapientium ( de 
hac dico sapientia, quæ videtur in 
hominem cadere posse ) ad leves 
amicitias deflexit oratio. Quam- 
obrem ad illa prima redeamus , ea- 
que ipsa concludamus aliquando. 

XXV II. Virtus, virtus , inquam , 
C. Fanni, et tu, Q. Muci, et conci- 
liat amicitias et conservat : in ea est 
enim convenientia rerum , in ea sta- 
bilitas , in ea constantia : quae cum 
se extuKt , et ostendit lumen suum , 
et idem aspexit agnovitque in alio j 
ad id se admovet , vicissimque acci- 
pit illud , quod in altero est : ex quo 
eorum exardescit sive amor, sive 
amicitia : utrumque enim dictum 
est ab amando : amare autem nihil 

aliud est , nisi eum ipsum diligere , 
quem ames , nulla indigentia , nulla 
utilitate quæsita; quæ tamen ipsa 
efflorescit ex amicitia , etiam si tu 
eam minus secutus sis. 

Hac nos adolescentes benevolen- 
tia senes illos L. Paulum , M. Cato- 
nem, C. Gallum, P. Nasicam, Tib. 
Gracchum, Scipionis nostri soce- 
rum , dileximus : hæc etiam magis 
elucet inter æquales , ut inter me et 
Scipionem, L. Furium, P. llupi- 
lium, Sp. Mummium : vicissim au- 
tem senes in adolescentium caritate 
acquiescimus ; ut ego in vestra , ut 
in Q. Tuberonis. Equidem etiam ad- 
modum adolescentis , P. Rutilii Vir- 
ginii familiaritate delector. Quo- 
niarnque ita ratio comparata est 
vitæ , naturæque nostræ , ut alia 

astas oriatur ; maxime quidem op- 
tandum est, ut cum æqualibus pos- 
sis , quibuscum tamquam e carceri- 
bus emissus sis , cum iisdem ad cal- 
cem , ut dicitur , pervenire. 

Sed quoniam res humanas fragiles 
caducaeque sunt, semper aliqui an- 
quirendi sunt , quos diligamus , et a 
quibus diligamur : caritate enim be- 
nevolentiaque sublata, omnis est e 
vita sublata jucunditas. Mihi qui- 
dem Scipio, quamquam est subito 
ereptus , vivit tamen , semperquo 
vivet : virtutem enim amavi illius 
viri, quae exstincta non est : nec 
mihi soli versatur ante oculos , qui 
illam semper in manibus habui , sed 
etiam posteris erit clara et insignis : 
nemo umquam animo, aut spe ma- 
jora suscipiet , qui sibi non illius me- 

niorîam atque imaginem proponen- 
dam putet. 

Equidem ex omnibus rebus, quas 
mibi aut fortuna , aut natura tri- 
buit , nihil habeo , quod cum amici- 
tia Scipionis possim comparare. In 
hac mihi de republica consensus, in 
hac rerum privatarum consilium ; in 
eadem requies plena oblectationis 
fuit : numquam illum ne minima 
quidem' re oifendi , quod quidem 
senserim ; nihil audivi ex eo ipse , 
quod nollem : una domus erat, idem 
victus , isque communis : neque so- 
lum militia, sed etiam peregrinatio» 
nes rusticationesque communes. 

Nam quid ego de studiis dicam 
cognoscendi semper aliquid atque 
discendi ; in quibus, remoti ab ocu- 
lis populi, omne otiosum tempus 

contrivimus ? Quarum rerum re- 
cordatio et memoria, si una' cura 
illo occidisset, desiderium conjunc- 
tissimi atque amantissimi viri ferre 
nullo modo possem : sed nec illa 
exstincta sunt, alunturque potius 
et augentur cogitatione et memo- 
ria : et , si illis plane orbatus essem , 
magnum tamen afferret mihi ætas 
ipsa solatium : diutius enim jam in 
hoc desiderio esse non possum : om- 
nia autem brevia, tolerabilia esse 
debent , etiam si magna sint. Hæc 
habui, de amicitia quæ dicerem. 
Vos autem hortor, ut ita virtutem 
colatis , sine qua amicitia esse non 
potest , ut , ea excepta , nihil ami- 
citia præstabilius putetis. 

Animadverti , Brute , sæpe 
Catonem avunculum tuum , cum in 
senatu sententiam diceret , locos 
graves ex philosophia tractare , ab- 
horrentes ab hoc usu forensi et pu- 
blico; sed dicendo consequi tamen 
ut illa etiam populo probabilia vi- ' 
derentur : quod eo majus est illi , 
quam aut tibi , aut nobis ; quia nos 
ea philosophia plus utimur, quæ pe- 

perit dicendi copiam , et in qua di- 
cuntur ea, quæ non multum dis- 
crepant ab opinione populari. Cato 
autem perfectus , mea sententia , 
Stoicus, et ea sentit, quæ non sane 
probantur in vulgus; et in ea est 
hæresi, quæ nullum sequitur florem 
orationis, neque dilatat argumen- 
tum : minutis interrogatiunculis , 
quasi punctis , quod proposuit , effi- 
cit. Sed nihil est tam incredibile, 
quod non dicendo fiat probabile ; ni- 
hil tam horridum, tam incultum , 
quod non splendescat oratione , et 
tamquam excolatur : quod cum ita 
putarem , feci etiam audacius, quam 
ille ipse , de quo loquor. Cato enim 
duntaxat de magnitudine animi , 
de contemnenda morte, de omni 
laude virtutis , de diis immortalibus. 

de caritate patriae , stoice solet, ora- 
toriis ornamentis adhibitis, dicere. 
Ego autem illa ipsa, quæ vix in 
gymnasiis et in otio Stoici probant , 
ludens conjeci in communes locos : 
quae quia sunt admirabilia contra- 
que opinionem omnium , ab ipsis 
etiam Tupk<S'o^u appellantur. Ten- 
tare volui , possentne proferri in lu- 
cem, id est , in forum, et ita dici , 
ut probarentur j an alia quaedam es- 
set erudita, alia popularis oratio : 
eoqiie scripsi libentius, quod mibi 
ista TetpctSo^ci quae appellant, ma- 
xime videntur esse socratica, lon- 
geque verissima. Accipies igitur hoc 
parvum opusculum , lucubratum his 
jam contractioribus noctibus, quo- 
niam illud majorum vigiliarum mu- 
nus in tuo nomine apparuit : et de- 

10 

gustabis genus hoc exercitationum 
earum , quibus uti consuevi , cum 
ea, quæ dicuntur in scholis Sreintk, 
ad nostrum hoc oratorium transfe- 
ro dicendi genus. Hoc tamen opus 
in acceptum ut referas, nihil postu- 
lo : non est enim tale , ut in arce 
poni possit , quasi illa Minerva Phi- 
diae ; sed tamen , ut ex eadem ofiQci- 
na exisse appareat. 

Quod honestum sit^id âolumhonum esse. 

I. Vereor, ne cui vestrum ex 
Stoicorum hominum disputationi- 
bus , non ex meo sensu deprompta 
hæc videatur oratio : dicam tamen 
quod sentio ; et dicam brevius , quam 
res tanta dici poscit. Numquam ego 
hercule neque pecunias istorum , 
neque tecta magnifica , neque opes, 
neque imperia , neque eas , quibus 
maxime adstricti sunt, voluptates 
in bonis rebus aut expetendis esse 
duxi : quippe cum viderem , rebus 
his circumfluentibus , ea tamen de-^ 
siderare maxime , quibus abunda- 
rent : neque enim expletur um- 

quara , nec satiaUir cupiditatis si- 
tis ; neque solum ea quæ habent li- 
bidine augendi cruciantur, sed etiam 
amittendi metu. In quo equidem 
continenlissimorum hominurm, ma- 
jorum nostrorum , sæpe requiro pru- 
dentiam , qui hæc imbecilla et com- 
mutabilia pecuniæ membra, verbo 
Bona putaverunt appellanda , cum 
re ac factis longe aliter judicavissent. 
Potestne bonum cuiquam malo esse? 
aut potest quisquam in abundantia 
bonorum ipse esse non bonus ? At- 
qui ista omnia talia videmus , ut 
etiam improbi habeant et obsint 
probis. Quamobrem licet irrideat , 
si quis vult ; plus apud me tamen 
vera ratio valebit , quam vulgi opi- 
nio : neque ego umquam bona per- 
didisse dicam, si quis pecus aut su- 

pellectilem amiserit; neque non sæ- ' 
pe laudabo sapientem illum , Bian- 
tem , ut opinor , qui numeratur in 
septem ; cujus cum patriam Prienen 
cepisset hostis , ceterique ita fuge- 
rent , ut multa de suis rebus secum 
asportarent ; cum esset admonitus 
a quodam , ut idem ipse faceret : 
« Ego vero , inquit , facio ; nam 
« omnia mea porto mecum ». Ille 
hæc ludibria fortunae ne sua quidem 
putavit , quae nos appellamus etiam 
bona. Quid est igitur , quaeret ali- 
quis , bonum ? si quid recte fit , et 
honeste , et cum virtute , id bene 
fieri vere dicitur ; et quod rectum , 
et honestum, et cum virtute est , id 
solum opinor bonum. 

II. Sed haec videri possunt obscu- 
riora, cum lentius disputantur. Vita 


Digilized by Google 



li4 PARADOXA. 


atque factis illustranda sunt sum- 
morum virorum liæc, quæ verbis 
subtilius j quam satis est , disputari 
videntur. Quæro enim a vobis , num 
ullam cogitationem habuisse videan- 
tur ii, qui hanc rempublicam tam 
præclare fundatam nobis relique- 
runt , aut argenti ad avaritiam , aut 
amœnitatum ad delectationem , aut 
supellectilis ad delicias , aut epu- 
'larum ad voluptates ? Ponite ante 
oculos unumquemque regum. Vul- 
tis a Romulo ? vultis post liberam 
civitatem , ab iis ipsis, qui liberave- 
runt eam ? Quibus tandem gradibus 
Romulus ascendit in coelum ? iisne , 
quæ isti bona appellant ? an rebus 
gestis atque virtutibus ? Quid ? a 
Numa Pompilio ? minusne gratas 
diis immortalibus capedines ac fic- 

liles urnulas fuisse , quam filicatas 
aliorum pateras arbitramur ? Omit- 
to reliquos : sunt enim omnes pares 
inter se , præter Superbum. Bru- 
tum si quis roget, quid egerit in 
patria liberanda ; si quis item reli- 
quos ejusdem consilii socios , quid 
spectaverint , quid secuti sint ; num 
quis exsistet , cui voluptas , cui di- 
vitiae, cui denique praeter officium 
fortis et magni viri, quidquam aliud 
propositum fuisse videatur? Quae 
res ad necem Porsennæ C. Mucium 
impulit , sine ulla spe salutis suae ? 
quae vis Coclitem contra omnes hos- 
tium copias tenuit in ponte solum ? 
quae patrem Decium , quae filium 
devotavit atque immisit in armatas 
hostium copias ? Quid continentia 
C. Fabricii, quid tenuitas victus 

M’. Curii sequebatur ? Quid duo 
propugnacula belli Punici , Cn. et 
P. Scipiones, qui Carthaginiensium 
adventum corporibus suis interclu- 
dendum putaverunt ? Quid Africa- 
nus major ? quid minor ? quid inter 
horum ætates interjectus Cato ? 
quid innumerabiles alii? nam do- 
mesticis exemplis abundamus : co- 
gitasse quidquam putamus in vita 
sibi expetendum , nisi quod lauda- 
bile esse , et præclarum videretur? 

III. Veniant igitur isti irrisores 
hujus orationis ac sententiae ; et jam 
vel ipsi judicent, utrum se horum 
alicujuS) qui marmoreis tectis, ebo- 
re et auro fulgentibus , qui signis , 
qui tabulis , qui caelato auro et ar- 
gento , qui Corinthiis operibus abun- 
dant , an C. Fabricii , qui nihil eo- 

rura habuit , nihil habere voluit , 
similes esse malint ? Atque haec 
quidem, quae modo huc , modo illuc 
transferuntur , facile adduci solent , 
ut in rebus bonis esse negent : illud 
tamen arcte tenent , accurateque 
defendunt , voluptatem esse sum- 
mum bonum : quae quidem mihi vox 
pecudum videtur esse, non homi- 
num. Tu, cum tibi sive deus , sive 
mater, ut ita dicam, rerum omnium, 
natura , dederit animum , quo nihil 
est præstantius, neque divinius, sic 
te ipse abjicies atque prosternes, ut 
nihil inter te atque inter quadrupe- 
dem aliquam putes interesse ? Quid- 
quam bonum est , quod non eum , 
qui id possidet , meliorem facit ? Ut 
enim quisque est maxime boni par- 
ticeps , ita et laudabilis maxime ; 

neque est ullum bonum , de quo non 
is , qui id babeat , Honeste possit 
gloriari : quid autem est horum in 
voluptate? melioremne efficit aut 
laudabiliorem virum ? an quisquam 
in poliundis voluptatibus gloriando 
sese , et prædicatione efferi ? Atqui 
si voluptas , quæ plurimorum patro- 
ciniis defenditur , in rebus bonis ha- 
benda non est; eaque, quo est ma- 
jor, eo magis mentem e sua sede et 
statu dimovet ; profecto nihil est 
aliud bene et beate vivere , nisi ho- 
neste et recte vivere. 

0 *' t / àvTcLf>Ktif n uperfi rrp'bç iv^ai- 
(XQvictV. 

In quo virtus sit , ei nihil deesse ad beate 
vivendum. 

I. ^EC vero ego M. Regulum ærum- 
iiosum , nec infelicem , nec miserum 
umquam putavi : non enim magni- 
tudo animi ejus excruciabatur a 
Pœnis, non gravitas, non fides, non 
constantia , non ulla virtus, non de- 
nique animus ipse ; qui tot virtutum 
præsidio , tantoque comitatu , cum 
corpus ejus caperetur , capi certe 
ipse non potuit. Caium vero Marium 
vidimus, qui mihi secundis in rebus 
unus ex fortunatis hominibus j in 
adversis , unus ex summis viris vi- 

debatiir; quo beatius esse mortali ^ 
nibil potest. Nescis , insane , nescis , 
quantas vires virtus habeat : nomen 
tantum virtutis usurpas ; quid ipsa l 
valeat , ignoras. Nemo potest non 
beatissimus esse , qui est totus 
aptus ex sese , quique in se uno sua 
ponit omnia. Cui spes omnis , et ra- 
tio , et cogitatio pendet ex fortuna , jl 
huic nihil potest esse certi , nihil 1 
quod exploratum habeat perman- 
surum sibi unum diem. Eum tu ho- 

I 

minem terreto , si quem eris nactus, 
istis mortis aut exsilii minis : mihi 
vero quidquid acciderit in tam in- 
grata civitate , ne recusanti quidem 
evenerit, non modo repugnanti. 

Quid enim ego laboravi , aut quid 
egi , aut in quo evigilaverunt curæ 
et cogitationes meæ , si quidem ni- i 

Lil peperi tale, nihil consecutus sum, 
ut eo statu essem, quem neque for- 
tunæ temeritas, neque inimicorum 
labefactaret injuria ? Mortemne mi- 
hi minitaris , ut omnino ab homini- 
bus , an exsilium, ut ab improbis 
demigrandum sit ? mors terribilis 
est iis, quorum cum vita omnia 
exstinguuntur ; non iis , quorum 
laus emori non potest: exsilium au- 
tem illis , quibus quasi circumscrip- 
tus est habitandi locus ; non iis , qui 
omnem orbem terrarum , unam ur- 
bem esse ducunt. Te miseriæ, te 
aerumnae premunt, qui te beatum , 
qui te florentem putas : tuae libidi- 
’ nes te torquent : tu dies noctesque 
cruciaris ; cui nec sat est , quod est , 
et id ipsum , ne non sit diuturnum , 
times : te conscientiae stimulant ma- 
li 

leficiornm tuorum : te melus exa- 
nimant )udiciorum atque legum ; 
quocumque aspexisti, ut furiae, sic 
tuæ tibi occurrunt injuriae , quae te 
respirare non sinunt. Quamobrem 
ut improbo , et stulto , et inerti 
nemini bene esse potest ; sic bonus 
vir , et fortis, et sapiens, miser esse 
nemo potest. Nec vero, cujus virtus 
moresque laudandi sunt , ejus non 
laudanda vita est*, neque poiTO fu- 
gienda vita , quæ laudanda est : esset 
autem fugienda, si esset misera. 
Quamobrem quidquid est laudabile, 
idem et beatum , et florens, et ex- 
petendum videri debet. 

Tet cCfJi.ap'IniJt.tt'Ict , Ket) Tet KdLr 
'iop^cùfJLdlet. 

Æqualia esse peccata , et recte facta. 

I. Pa R V A , inquis , res est : at ma- 
gna culpa : nec eniin peccata , rerum » 
eventu , sed vitiis hominum metien- 
da sunt. In quo peccatur , id potest 
aliud alio majus esse, aut minus , 
ipsum quidem illud peccare , quo- 
quo te verteris , unum est. Auri 
navem evertat gubernator , an pa- 
leæ, in re aliquantulum, in guber- 
natoris inscientia nibil interest. 

Lapsa est libido in muliere ignota : 
dolor ad pauciores pertinet , quam 
si petulans fuisset in aliqua genero- 
sa ac nobili virgine : peccavit vero 

nihilo minus , si quidem est peccare , 
tamquam transilire lineas ; quod 
cum feceris , culpa commissa est : 
quam longe progrediare , cum semel 
transieris , ad augendam transeundi 
culpam nihil pertinet. Peccare cer- 
te licet nemini : quod autem non 
licet, id hoc uno tenetur , si argui- 
tur non licere. Id si nec majus, nec 
minus uinquam fieri potest ( quo- 
niam in eo est peccatum , si non li- 
cuit ; quod semper unum , et idem 
est ) quæ ex eo peccata nascuntur , 
æqualia sint oportet.Quodsi virtutes 
pares sunt inter se, paria esse etiam 
vitia necesse est. Atqui pares esse vir- 
tutes , nec bono viro meliorem , nec 
temperante temperantiorem , nec 
forti fortiorem , nec sapiente sapien- 
ti orem posse fieri , facillime potest 

perspici. An virum bonum dices, 
qui depositum nullo teste, cum lu- 
crari impune posset , auri pondo de- 
cem reddiderit , si idem in decem 
millibus pondo non idem fecerit ? 
aut temperantem eum , qi^i se in 
aliqua libidine continuerit, in aliqua 
effuderit ? Una virtus est , consen- 
tiens cum ratione et perpetua con- 
stantia : nibil huic addi potest , quo 
magis virtus sit ; nihil demi , ut vir- 
tutis nomen relinquatur. Etenim si 
benefacta , recte facta sunt , et ni- 
hil recto rectius j certe ne bono qui- 
dem melius quidquam inveniri po- 
test. Sequitur igitur, ut etiam vitia 
sint paria; siquidem pravitates ani- 
mi recte vitia dicuntur. Atqui quo- 
niam pares virtutes sunt , recte fac- 
ta, quando a virtutibus proficiscun- 

tur , paria esse debent ; itemque pec- 
cata , quoniam ex vitiis manant , 
sint æqualia necesse est. 

II. A philosophis , inquit, ista su- 
mis. Metuebam , ne a lenonibus di- 
ceres. Socrates disputabat isto mo- 
do. Bene hercle narras : nam istum 
doctum et sapientem virum fuisse , 
memoriae traditum est. Sed tamen 
quaero ex te (quando verbis inter 
nos contendimus, non pugnis) utrum 
nobis est quaerendum , quid bajuli 
atque operarii , an quid homines 
doctissimi senserint ? praesertim 
cum hac sententia non modo verior, 
sed ne utilior quidem hominum vi- 
tæ reperiri ulla possit. Quae vis enim 
est , quae magis arceat homines ab 
improbitate omni , quam si sense- 
rint , nullum in delictis esse discri- 

men? æque peccare se , si privatis, 
ac si magistratibus manus afferant ? 
quamcumque in domum stuprum 
intulerint, eaiudem esse labem libi- 
dinis ? Niliilne igitur interest, nam 
lioc dicet aliquis , patrem quis ene- 
cet , an servum? Nuda ista si ponas, 
judicari, qualia sint , non facile pos- 
sunt. Patrem vita privare , si per 
se scelus est ; Saguntini, qui paren- 
tes suos , liberos emori , quam ser- 
vos vivere maluerunt , parricidae 
fuerunt. Ergo et parenti nonnum- 
quam adimi vita sine scelere potest j 
et servo sæpe sine injuria non po- 
test. Causa igitur haec , non natura 
distinguit j quae quando utro acces- 
sit, id fit propensius; si utroque 
adjuncta sit, paria fiant necesse est. 
Illud tamen interest , quod in servo 

necando , si adsit injuria , semel pec- 
catur; in patris vita violanda, mul- 
ta peccantur. Violatur is , qui pro- 
creavit ; is , qui aluit ; is , qui eru- 
divit ; is , qui in sede ac domo , atque 
in republica collocavit : multitudi- 
ne peccatorum præstat, eoque poena 
majore dignus est. Sed nos in vita , 
non quæ cuique peccato poena sit , 
sed quantum cuique liceat, specta- 
re debemus : quidquid non oportet , 
scelus esse *, quidquid noii licet , ne- 
fas putare debemus. Etiamne in mi- 
nimis rebus ? Etiam , si quidem re- 
rum modum fingere non possumus, 
animorum modum tenere possumus. 
Histrio si paulum se movit extra 
numerum , aut si versus pronuntia- 
tus est syllaba una brevior , aut lon- 
gior , exsibilatur et exploditur : in 

vita tu , quæ omni gestu moderatior , 
omni versu aptior esse debet , in 
syllaba te peccare dices ? poetam 
non audio in nugis ; in vitae societa- 
te audiam civem , digitis peccata 
dimetientem sua ? Si visa sunt bre- 
viorfi, leviora videantur. Qui pos- 
sint videri, cum quidquid peccatur, 
perturbatione peccetur rationis at- 
que ordinis ? perturbata autem se- 
mel ratione et ordine, nihil possit 
addi, quo magis peccari posse vi- 
deatur. 

0*^71 'Wcti’ euppav fJc.etiv£Ta,t^ 
Omnem stultum insanire. 

I. Ego vero te non slulLum , nt 
sæpe ; non improbum , ut semper ; 
sed dementem et insanum rebus 
advincam necessariis. Sapientis ani- 
mus magnitudine consilii , tolerantia 
rerum humanarum , contemptione 
fortunae, virtutibus denique omni- 
bus, ut moenibus, septus, vincetur 
et expugnabitur, qui ne civitate 
quidem pelli potest ? Quæ est enim 
civitas? omnisne conventus etiam 
ferorum et immanium ? omnisne 
etiam fugitivorum ac latronum con* 
gregata unum in locum multitudo ? 
certe negabis. Non igitur erat illa 

tum civitas, cum leges in ea nihil 
valebant ; cum judicia jacebant ; 
cum mos patrius occiderat ; cum 
ferro pulsis magistratibus, senatus 
nomen in republica non erat. Præ- 
donum ille concursus , et te duce 
latrocinium in foro constitutum , et 
reliquiae conjurationis a Catilinae 
furiis ad tuum scelus furoremque 
conversae , non civitas erat. Itaque 
pulsus ego civitate non sum, quae 
nulla erat *, arcessitus in civitatem 
sum , cum esset in repubbea consul , 
qui tum nullus fuerat j esset senatus , 
qui tum occiderat ; esset consensus 
populi liber j esset juris et aequitatis , 
quae vincula sunt civitatis , repetita 
memoria. Ac vide , quam ista tui 
latrocinii tela contempserim. Jac- 
tam et immissam a te nefariam in 

me injuriam semper duxi ; perve- 
nisse ad me numquam putavi : nisi 
^ forte , cum parietes disturbabas , 
aut cum tectis sceleratas faces infe- 
rebas, meorum aliquid ruere, aut 
deflagrare arbitrabare. Nihil neque 
meum est neque cujusquam , quod 
auferri , quod eripi , quod amitti 
potest. Si mihi eripuisses divinam 
animi mei constantiam ; meas curas , 
vigilias, consilia, quibus respublica 
te invitissimo , stat : si hujus æterni 
beneficiiimmortalem memoriam de- 
levisses : multo etiam magis si illam 
mentem , unde hæc consilia mana- 
runt , mihi eripuisses : tum ego ac- 
cepisse me conflterer injuriam. Sed 
si hæc nec fecisti , nec facere po- 
tuisti ; reditum mihi gloriosum in- 
juria tua dedit, non exitum calami- 

tosum. Ergo ego semper civis ; et 
tum maxime, cum meam salutem 
senatus exteris nationibus , ut civis 
optimi, commendabat : tu, ne nunc 
quidem ; nisi forte idem esse hostis , 
et civis potest. An tu civem ab hoste 
natura ac loco, non animo factisque 
distinguis ? Cædem in foro fecisti : 
armatis latronibus templa tenuisti : 
privatorum domos , ædes sacras in- 
cendisti. Cur hostis Spartacus , si tu 
civis ? potes autem esse tu civis , 
propter quem aliquando civitas non 
fuit? Et me exsulem tuo nomine ap- 
pellas , cum omnes meo discessu ex- 
sulasse rempublicam putent ? Num- 
quamne, homo amentissime , te cir- 
cumspicies ? numquamne , quid fa- 
cias , considerabis , nec quid loquare? 
nescis exsilium scelerum esse poe- 

12 

nam ? meum illud iter ob praeclaris- 
simas res a me gestas esse suscep- 
tum ? Omnes scelerati atque impii , 
quorum tu te ducem esse profiteris , 
quos leges exsilio afiici volunt , ex- 
sules sunt , etiam si solum non mu- 
tarunt. An cum omnes leges te ex- 
sulem esse jubeant , non eris tu ex- 
sul? Num appellatur inimicus, qui 

/ 

cum telo fuerit ? ante senatum lua 
sica deprehensa est. Qui hominem 
occiderit ? tu plurimos occidisti. Qui 
incendium fecerit ? ædes nympha- 
rum manu tua deflagrarunt. Qui 
templa deorum occupaverit ? in foro 
etiam castra posuisti. Sed quid ego 
communes leges profero, quibus om- 
nibus es exsul? Familiarissimus tuus 
de te privilegium tulit , ut , si in 
opertum Bonæ Deæ accessisses, ex- 

sularesi At te id fecisse, etiam glo- 
riari soles. Quomodo igitur tot legi- 
bus in exsilium ejectus , nomen ex- 
sulis non perhorrescis ? Romae sum , 
inquis. Kt. quidem in operto fuisti. 
Non igitur ubi quisque erit, ejus 
loci jus tenebit, si ibi eum legibus 
esse non oportebit. 

rraç âippai' ^kKqs. 

Solum sapientem esse libertim , et om- 
nem stultum servum. 

I. Laudetur vero hic imperator i 
aut etiam appelletur, aut hoc no- 
mine dignus putetur? quo modo? 
aut cui tandem hic libero impera- 
bit , qui non potest cupiditatibus 
suis imperare ? Refrenet primum 
libidines , spernat voluptates , ira- 
cundiam teneat , coerceat avaritiam , 
ceteras animi labes repellat : tum 
incipiat aliis imperare , cum ipse 
improbissimis dominis , dedecori ac 
turpitudini parere desierit : dum 
quidem his obediet , non modo im- 

perator , sed liber habendus omnino 
non erit. Praeclare enim est hoc 
usurpatum a doctissimis , quorum 
auctoritate non uterer, si mihi apud 
aliquos agrestes haec habenda esset 
oratio : cum vero apud prudentissi- 
mos loquar , quibus haec inaudita 
non sunt *, cur ego simulem , me , si 
quid in his studiis operae posuerim , 
perdidisse? Dictum est igitur ab 
eruditissimis viris, nisi sapientem, 
liberum esse neminem. Quid est 
enim libertas? potestas vivendi, ut 
velis. Quis igitur vivit , ut vult? nisi 
qui recta sequitur , qui gaudet offi- 
cio , cui vivendi via considerata at- 
que provisa est; qui legibus' quidem 
non propter metum paret , sed eas 
sequitur atque colit , quia id salutare 
maxime esse judicat ; qui nihil di- 


Digitized by Ginsgl 



l38 PARADOXA. 

cit , nihil facit , nihil cogitat deni- 
que, nisi libenter ac libere; cujus 
omnia consilia, resque omnes, quas 
gerit , ab ipso proficiscuntur eodem- 
que feruntur ; nec est ulla res , quæ 
plus apud eum polleat , quam ipsius 
voluntas atque judicium ; cui quidem 
etiam ( quae vim habere maximam 
dicitur ) fortuna ipsa cedit , sicut sa- 
piens poeta dixit, <c Suis ea cuique 
fingitur moribus ». Soli igitur hoc 
contingi sapienti, ut nihil faciat in- 
vitus , nihil dolens , nihil coactus : 
quod etsi ita esse, pluribus verbis 
disserendum est ; illud tamen et 
breve et confitendum est, nisi qui 
ita sit affectus , esse liberum nemi- 
nem. Servi igitur omnes improbi; 
nec hoc tam re est , quam dictu ino- 
pinatum atque mirabile : non enim 

ita dicunt , eos esse servos , ut man> 
cipia, quæ sunt dominorum facta 
nexu, aut aliquo jure civili j sed, si 
servitus sit , sicut est , obedientia 
fracti animi , et abjecti , et arbitrio 
carentis suo , quis neget , omnes le- 
ves, omnes cupidos, omnes denique 
improbos , esse servos. 

II. An ille mihi Hber , cui mulier 
imperat ? cui leges imponit , prae- 
scribit , jubet, vetat quod videtur? 
qui nibil imperanti negare potest, 
nihil recusare audet ? Poscit ? dan- 
dum est: vocat ? veniendum : ejicit? 
abeundum : minatur ? extimescen- 
dum. Ego vero istum non modo ser- 
vum , sed nequissimum servum , 
etiam si in amplissima familia natus 
sit, appellandum puto. Atque ut in 
magna familia sunt alii lautiores, ut 

sibi videntur J servi, sed tamen ser- 
vi , atrienses ac topiarii ; pari stul- 
titia sunt , quos signa , quos tabulae , 
quos caelatum argentum , quos corin- 
tbia opera, quos ædificia magnifica 
nimio opere delectant. At sumus, 
inquiunt, civitatis principes. Vos 
vero ne conservorum quidem ves- 
trorum principes estis. Sed ut in fa- 
milia, qui tractant ista, qui ter- 
gunt , qui ungunt , qui verrunt , 
qui spargunt, non honestissimum 
locum servitutis tenent ; sic in civi- 
tate , qui se istarum rerum cupidi- 
tatibus dediderunt , ipsius servitutis 
locum pene infimum obtinent. Ma- 
gna , inquis , bella gessi ; magnis im- 
periis et provinciis præfui. Gere igi- 
tur animum laude dignum. Echionis 
tabula te stupidum detinet, aut si- 

gnum aliquod Polycleti. Omitto , 
unde sustuleris et quomodo habeas ; 
intuentem te , àdmirantem , clamo- 
res tollentem cum video , servum te 
esse ineptiarum omnium judico. 
Nonne igitur sunt illa festiva? Sunt : 
nam nos quoque oculos eruditos ha- 
bemus : sed obsecro te, ita venusta 
habeantur ista, non ut vincula vi- 
rorum sint, sed ut oblectamenta 
puerorum. Quid enim censes ? si L. 
Mummius aliquem istorum videret 
matellionem Corinthium cupidissi- 
me tractantem , cum ipse totam 
Corinthum contempsisset ; utrum 
illum civem excellentem, an atrien- 
sem diligentem putaret? Reviviscat 
M’. Curius j aut eorum aliquis , quo- 
rum in villa ac domo nihil splendi- 
dum, nihil ornatum fuit, præter 

ipsos J et videat aliquem summis pe- 
puli beneficiis usum , barbatulos 
mullos exceptantem de piscina et 
pertractantem , et murænarum co- 
pia gloriantem : nonne hunc homi- 
nem ita servum judicet, ut ne in 
himilia quidem dignum majore ali- 
quo negotio putet ? An eorum ser- 
vitus dubia est, qui cupiditate pe- 
culii nullam conditionem recusant 
durissimae servitutis ? hereditatis 
spes quid iniquitatis in serviendo 
non suscipit ? quem nutum locuple- 
tis orbi senis non observat? loquitur 
ad voluntatem ; quidquid denuntia- 
tum sit, facit ; assectatur, assidet, 
muneratur : quid horum est liberi? 
quid non denique servi inertis ? 

III. Quid ? jam illa cupiditas , 
quae videtur esse liberalior , honoris, 

imperii , provinciarum , quam dura 
est domina ! quam imperiosa ! quam 
vehemens ! Celhegp homini non 
probatissimo servire coegit eos, qui 
sibi esse amplissimi videbantur*, mu- 
nera mittere , noctu venire domum 
ad eum, precari, denique supplicare : 
quæ servitus est , si hæc libertas exis- 
timari potest? Quid? cum cupidita- 
tum dominatus excessit , et alius est 
dominus exortus ex conscientia 
peccatorum, timor? quam est illa 
misera, quam dura servitus ! ado- 
lescentibus paulo loquacioribus est 
serviendum : omnes , qui aliquid 
scire videntur , tamquam domini ti- 
mentur. Judex vero quantum habet 
dominatum? quo timore nocentes 
afficit ? annon est omnis metus , ser- 
vitus ? Quid valet igitur illa elo- 

quentissinii viri , L. Crassi , copiosa 
magis, quam sapiens oratio? « Eripi- 
« te nos ex servitute » . Quae est ista 
servitus , tam claro homini , tamque 
nobili? Omnis animi debilitati, et 
humilis, et fracti timiditas, servi- 
tus est. (c Nolite sinere nos cuiquam 
« servire » . In libertatem vindicari 
vult ? minime : quid enim adjungit ? 
tt nisi vobis universis » ( dominum 
mutare , non liber esse vult ) « qui- 
« bus et possumus et debemus » . Nos 
vero , si quidem animo excelso , et 
alto, et virtutibus exaggerato su- 
mus , nec debemus , nec possumus. 
Tu posse te dicito , quoniam qui- 
dem potes ; debere ne dixeris ; quo- 
niam nihil quisquam debet , nisi 
quod est turpe non reddere. Sed 
hæc hactenus. lUe videat , quomodo 

imperator esse possit : cum eum ne 
liberum quidem esse ratio et veritas 
ipsa convincat. 


PARADOXON VI. 

0*^T/ iJifiVoç 0 a-o<p':)f 'Thôvtrioç. 

Solum sapientem esse divitem. 

I. Q UÆ est ista in commemoranda 
pecunia tua tam insolens ostentatio? 
solusne tu dives ? Proh dii immor- 
tales ! egone me audivisse aliquid , 
et didicisse non gaudeam ? Solusne 
tu dives ? Quid si ne dives quidem ? 
quid si pauper etiam ? Quem enim 
intelligimus divitem ? aut , hoc ver- 
bum , in quo homine ponimus ? opi- 
nor in eo, cui tanta possessio est, 
ut ad liberaliter vivendum facile 

contentus sit -, qui nihil quærat, ni- 
hil appetat , nihil optet amplius. 
Animus oportet tuus te judicet di- 
vitem , non hominum sermo, neque 
possessiones tuœ ; nihil sibi desse pu- 
tet, nihil curet amplius. Satiatus 
est, aut contentus etiam pecunia? 
concedo , dives es : sin autem propter 
aviditatem pecuniæ nullum quæs- 
tum turpem putas , cum isti ordini 
ne honestus quidem possit esse ni- 
lus : si quotidie fraudas, decipis, 
poscis, pacisceris, aufers, eripis : si 
socios spolias, aerarium expilas : si 
testamenta amicorum exspectas, aut 
ne exspectas quidem , at ipse sup- 
ponis : hæc utrum abundantis, an 
egentis signa sunt? Animus homi- 
nis , dives , non arca appellari solet : 
quamvis illa sit plena , dum te ina- 

nem viclebo, divilem non putabo: 
etenim ex eo, quantum cuique salis 
est , metiuntur homines divitiarum 
modum. Filiam quis habet? pecunia 
est opus. Duas ? majore. Plures ? 
majore etiam. Et si , ut aiunt Danai , 
quinquaginta sint filiæ ; tot dotes 
magnam quærunt pecuniam : quan- 
tum enim cuique opus est , ad i^ ac- 
commodatur, ut ante dixi, divitia- 
rum modus. Qui igitur non filias 
phires , sed innumerabiles cupidi- 
tates habet , quæ brevi tempore 
maximas copias exhaurire possint ; 
hunc quomodo ego appellabo divi- 
tem , cum ipse etiam egere se sen- 
tiat? Mulli ex te audierunt, cum 
diceres, neminem esse divitem , nisi 
qui exercitum alere posset suis 
fructibus j quod populus romanus 

tantis vectigalibus jampridem vix 
potest. Ergo hoc proposito , nura- 
quam eris dives ante , quam tibi ex 
tuis possessionibus tantum reficia- 
tur , ut eo tueri sex legiones et 
magna equitum ac peditum auxilia 
possis. Jam fateris igitur non esse te 
divitem, cui tantum desit, ut ex- 
pleas id , quod exoptas. Itaque is- 
tam paupertatem , vel potius eges- 
tatem ac mendicitatem tuam num- 
quam obscure tulisti. 

II. Nam ut iis , qui honeste rem 
quærunt mercaturis faciendis , ope- 
ris dandis, publicis sumendis , intel- 
liginius opus esse quæsito : sic, qui 
videt domi tuæ pariter accusatorum 
atque judicum consociatos greges ; 
qui nocentes et pecuniosos reos eo- 
dem te auctore corruptelam judicii 

molientes, qui tuas mercedum pac- 
tiones in patrociniis , intercessiones 
pecuniarum in coitionibus candida- 
torum , dimissiones libertorum ad • 
defenerandas diripiendasque pro- 
vincias; qui expulsiones vicinorum , 
qui latrocinia in agris , qui cum ser- 
vis , cum libertis , cum clientibus 
societates , qui possessiones vacuas , 
qui proscriptiones locupletium , qui 
cædes municipiorum , qui illam Syl- 
lani temporis messem recordetur, 
qui testamenta subjecta , qui subla- 
tos tot homines, qui denique omnia 
venalia , delectum , decretum , alie- 
nam suam sententiam , forum , do- 
mum , vocem , silentium ; quis hunc 
non putet confiteri , sibi quæsito 
opus esse ? cui autem quæsito opus 
sit, quis umquam hunc vere dixerit 

divitem ? Est enim divitiarum fruc- 
tus in copia : copiam autem decla- 
rat satietas rerum atque abundan- 
• tia : quam tu quoniam numquam 
assequere , numquam omnino es fu- 
turus dives. Meam autem quoniam 
pecuniam contemnis, et recte ( est 
enim ad vulgi opinionem mediocris ; 
ad tuam , nulla ; ad meam , modica ) 
de me silebo : de re loquar. Si cen- 
senda nobis , atque æstimanda res 
sit , utrum tandem pluris æstime- 
mus pecuniam Pyrrhi j quam Fabri- 
cio dabat , an continentiam Fabri- 
cii , qui illam pecuniam repudiabat ? 
utrum aurum Samnitum , an res- 
ponsum M’. Curii ? hereditatem 
Ii. Pauli , an liberalitatem Africani, 
qui ejus hereditatis Q. Maximo fra- 
tri partem suam concessit ? Hæc 

profecto, quæ sunt summarum vir- 
tutum, pluris aestimanda sunt, quam 
illa quae sunt pecuniae. Quis igitur 
( si quidem, ut quisque, quod pluri- 
mi sit , possideat , ita ditissimus ha- 
bendus sit ) dubitet , quin in virtu- 
te divitiae sint? quoniam nulla pos- 
sessio , nulla vis auri et argenti 
pluris, quam virtus aestimanda est. 

III. O dii immortales ! non intel- 
ligunt homines , quam magnum vec- 
tigal sit parcimonia : venio enim 
jam ad sumptuosos; relinquo istum 
quaestuosum. Capit ille ex suis prae- 
diis sexcenta sestertia , ego centena 
ex meis : illi aurata tecta in villis , 
et sola marmorea facienti , et signa , 
tabulas , supellectilem , et vestem 
infinite concupiscenti ; non modo 
ad fructum ille est sumptus , sed 

etiam ad fenus , exiguus. Ex meo 
tenui vectigali , detractis sumptibus 
cupiditatis, aliquid etiam redunda- 
bit. Uter igilur est divitior*, cui 
deest , aii cui superat ? qui eget , an 
qui abundat? cujus possessio quo est 
major, eo plus requirit ad se tuen- 
dam ; an quæ suis se viribus sustinet ? 
Sed quid ego de me loquor, qui mo- 
rum ac temporum vitio aliquantum 
etiam ipse fortasse in hujus seculi 
errore verser ? M’. Manilius patrum 
nostrorum memoria ( ne semper Cu- 
rios et Luscinos loquamur ) pauper 
tandem fuit : liahuit enim ædiculas 
in Carinis , et fundum in Labicano. 
Nos igitur divitiores , qui plura ha- 
bemus ? Ü tinam quidem ! sed non 
aestimatione census , verum victu 
atque cultu terminatur pecuniae mo- 

dus. Non esse cupidum , peciinia est : 
non esse emacem , vectigal est : con- 
tentum vero suis rebus esse , ma- 
ximæ sunt certi ssimæque divitiæ. 
Etenim si callidi rerum æstimato- 
res, prata et .areas quasdam magno 
æstimant , quod ei generi possessio- 
num minime quasi noceri potest ; 
quanti est æstimanda virtus , quæ 
nec eripi , nec surripi potest ; neque 
naufragio, neque incendio amitti- 
tur; nec tempestatum, nec tempo- 
rum perturbatione mutatur ? qua 
prîediti qui sunt, soli sunt divites : 
soli enim possident res et fructuosas 
et sempiternas ; solique , quod est 
proprium divitiarum, contenti sunt 
rebus suis. Satis esse putant , quod 
est; niliil appetunt , nulla re egent, 
nihil sibi deesse sentiunt , nihil re 

quiruiit. Improbi autem et avari 
quoniam incertas atque in casu po- 
sitas possessiones habent , et plus 
semper appetunt , nec eorum quis- 
quam adhuc inventus est , cui , quod 
haberet , esset satis, non modo non 
copiosi ac divites , sed etiam inopes 
ac pauperes existimandi sunt. 


FINIS. 

